Rhaglen am Pwyllgor Gwaith ar Dydd Iau, 17eg Rhagfyr, 2020, 5.00 o'r gloch\nDydd Iau, 17eg Rhagfyr, 2020 5.00 o'r gloch\nEstynnodd y Cadeirydd groeso cynnes i bawb a oedd yn bresennol yn y cyfarfod arbennig rhithwir hwn o'r Pwyllgor Gwaith a gofynnodd i bawb gyflwyno eu hunain.\nGwnaed datganiad o ddiddordeb personol a rhagfarnus gan y Cynghorydd Richard Dew mewn perthynas ag eitemau 4 a 6 ar y rhaglen a gadawodd y cyfarfod pan ystyriwyd y materion hynny.\nGwnaed datganiad o ddiddordeb personol ond nid un a oedd yn rhagfarnu gan y Cynghorydd R.G.Parry, OBE, FRAgS mewn perthynas ag eitem 6 ar y rhaglen.\nGwnaed datganiad o ddiddordeb personol ond nid un a oedd yn rhagfarnu gan Mr Marc Jones, Cyfarwyddwr Swyddogaeth (Adnoddau) / Swyddog Adran 151 mewn perthynas ag eitem 3 ar y rhaglen.\nNid oedd unrhyw faterion brys i adrodd arnynt.\nModerneiddio Ysgolion - Ardal Llangefni (Ysgol Talwrn a Ysgol y Graig) PDF 2 MB\nY cefndir i eitem 3.\nGweld y penderfyniad ar gyfer eitem 3.\nCyflwyno adroddiad gan y Cyfarwyddwr Addysg, Sgiliau a Phobl Ifanc mewn perthynas â’r ysgolion canlynol:-\n• Ysgol Talwrn ac Ysgol y Graig\nCyflwynwyd adroddiad y Cyfarwyddwr Addysg, Sgiliau a Phobl Ifanc mewn perthynas â’r rhaglen moderneiddio ysgolion ar gyfer ardal Llangefni i’w ystyried gan y Pwyllgor. Roedd yr adroddiad yn nodi'r ymatebion i'r ymgynghoriad statudol a gynhaliwyd ym mis Chwefror / mis Mawrth 2020 ar Ysgol Talwrn ac Ysgol Y Graig ac yn gofyn i'r Pwyllgor Gwaith gymeradwyo'r opsiwn a ffefrir sef cynyddu capasiti Ysgol Y Graig i gymryd disgyblion o Ysgol Talwrn, cau Ysgol Talwrn ac adolygu dalgylchoedd Ysgol Y Graig ac Ysgol Talwrn.\nCyflwynwyd yr adroddiad gan yr Aelod Portffolio dros Addysg, Llyfrgelloedd, Diwylliant a Phobl Ifanc a dywedodd fod yr adroddiad yn delio â'r Rhaglen Moderneiddio Ysgolion fel y mae hi'n berthnasol i Ysgol Talwrn ac Ysgol Y Graig a'i fod yn pwyso a mesur dyfodol y ddwy ysgol a'r effaith ar yr holl randdeiliaid o ganlyniad, ac yn arbennig ar y plant yn y ddwy ysgol. Pwysleisiodd mai buddiannau'r plant ddylai fod y brif ystyriaeth yn y mater hwn. Wrth gydnabod y gall moderneiddio ysgolion fod yn fater dadleuol a’i fod ymhlith agweddau mwyaf heriol gwaith y Cyngor, dywedodd ei fod yn deall ac yn sylweddoli pryderon rhieni ac eraill mewn perthynas â'r mater hwn. Mae'r rhaglen moderneiddio ysgolion yn gosod y sylfaen ar gyfer dyfodol ysgolion dros yr 50 mlynedd nesaf ar adeg pan maent dan bwysau oherwydd toriadau cyllidebol, costau cynnal a chadw beichus, cwrdd â gofynion y Cwricwlwm Newydd a sawl ffactor arall yn ogystal ag effaith Covid. Rhaid i'r Cyngor ystyried o ddifrif sut y gellir gwneud y system ysgolion yn fwy effeithiol yn yr ystyr o greu'r amodau lle gall athrawon a disgyblion ffynnu a hefyd sut y gellir ei gwneud yn fwy effeithlon o ran gwneud y defnydd gorau o adnoddau a sicrhau bod pob ysgol yn derbyn ei chyfran deg o'r gyllideb. Mae strategaethau eraill yr Awdurdod y mae’r Rhaglen Moderneiddio Ysgolion yn gysylltiedig â hwy yn cynnwys Dogfen Gyflawni 2019/20, y Strategaeth Moderneiddio Ysgolion fel y’i diwygiwyd a’i cymeradwywyd gan y Pwyllgor Gwaith yn 2018 (gyda’r cynnig cyfredol yn ffurfio rhan o Fand B y Strategaeth); Cynllun Rheoli Asedau Corfforaethol 2015-20; y Strategaeth Ynni; y Cynllun Datblygu Lleol ar y Cyd; y Strategaeth Iaith Gymraeg a'r Cynllun Ariannol Tymor Canol.\nRhwng 6 Chwefror a 20 Mawrth, 2020 cynhaliodd swyddogion y Cyngor ymgynghoriad statudol ar ddyfodol y ddwy ysgol dan sylw. Awdurdodwyd swyddogion i gynnal yr ymgynghoriad ar ôl i'r Pwyllgor Sgriwtini Corfforaethol a'r Pwyllgor Gwaith ystyried y papur cynnig ym mis Ionawr, 2020. Daeth yr ymgynghoriad i ben ar y diwrnod ysgol olaf cyn y cyfnod clo cyntaf o ganlyniad i'r pandemig byd-eang a drawsnewidiodd y ddarpariaeth addysg am gyfnod. Dywedodd yr Aelod Portffolio ei bod yn bwysig nodi bod y Cyngor wedi derbyn llythyr gan Gangen Trefniadaeth Ysgolion a Derbyniadau Llywodraeth Cymru yn cadarnhau bod Gweinidogion Llywodraeth Cymru yn rhoi estyniad i'r Cyngor tan fis Mawrth, 2021 i gyhoeddi unrhyw gynnig. Mae'r Cyngor wedi gweithredu yn unol â Chôd Trefniadaeth Ysgolion 2018 trwy gydol cyfnod y pandemig.\nCyfeiriodd yr ... Gweld y Cofnodion llawn ar gyfer eitem 3.\nModerneiddio Ysgolion - Ardal Llangefni (Ysgol Bodffordd ac Ysgol Corn Hir) PDF 2 MB\nGweld y datganiadau o gysylltiad ar gyfer eitem 4.\n• Ysgol Bodffordd ac Ysgol Corn Hir\nCyflwynwyd adroddiad y Cyfarwyddwr Addysg, Sgiliau a Phobl Ifanc mewn perthynas â’r rhaglen moderneiddio ysgolion ar gyfer ardal Llangefni i’w ystyried gan y Pwyllgor. Roedd yr adroddiad yn nodi'r ymatebion i'r ymgynghoriad statudol a gynhaliwyd ym mis Chwefror / Mawrth 2020 ar Ysgol Corn Hir ac Ysgol Bodffordd ac yn gofyn i'r Pwyllgor Gwaith gymeradwyo'r dewis rhesymol arall, sef adeiladu ysgol newydd ar gyfer Ysgol Corn Hir a gadael Ysgol Bodffordd fel y mae gan mai dyna'r ffordd fwyaf priodol ymlaen o ran y ddwy ysgol.\nAr ôl datgan diddordeb a oedd yn rhagfarnu yn yr eitem hon ac eitem 6 ar y rhaglen, gadawodd y Cynghorydd Richard Dew ac ni fu'n bresennol am weddill y cyfarfod.\nCyflwynwyd yr adroddiad gan yr Aelod Portffolio dros Addysg, Llyfrgelloedd, Diwylliant a Phobl Ifanc a dywedodd fod y Rhaglen Moderneiddio Ysgolion yn yr achos hwn yn cynnwys pwyso a mesur dyfodol Ysgol Corn Hir ac Ysgol Bodffordd Talwrn a'r effaith ar yr holl randdeiliaid o ganlyniad, ac yn arbennig y plant yn y ddwy ysgol y dylai eu buddiannau a’u llesiant fod y brif ystyriaeth yn y mater hwn. Ailadroddodd y gall moderneiddio ysgolion fod yn fater dadleuol a’i fod ymhlith agweddau mwyaf heriol gwaith y Cyngor, dywedodd ei fod yn deall ac yn sylweddoli pryderon rhieni ac eraill mewn perthynas â'r mater hwn yn llawn. Mae'r rhaglen moderneiddio ysgolion yn gosod y sylfaen ar gyfer dyfodol ysgolion dros yr 50 mlynedd nesaf ar adeg pan maent dan bwysau oherwydd toriadau cyllidebol, costau cynnal a chadw beichus, cwrdd â gofynion y Cwricwlwm Newydd a sawl ffactor arall yn ogystal ag effaith Covid. Rhaid i'r Cyngor ystyried sut y gellir gwneud y system ysgolion yn fwy effeithiol yn yr ystyr o greu'r amodau lle gall athrawon a disgyblion ffynnu a hefyd sut y gellir ei gwneud yn fwy effeithlon o ran gwneud y defnydd gorau o adnoddau a sicrhau bod pob ysgol yn derbyn ei chyfran deg o'r gyllideb. Cyfeiriodd yr Aelod Portffolio at brif strategaethau a chynlluniau'r Cyngor y mae Strategaeth Moderneiddio Ysgolion 2018 yn gysylltiedig â hwy.\nRhwng 6 Chwefror a 20 Mawrth, 2020 cynhaliwyd ymgynghoriad statudol ar ddyfodol Ysgol Corn Hir ac Ysgol Bodffordd. Awdurdodwyd swyddogion i gynnal yr ymgynghoriad ar ôl i'r Pwyllgor Sgriwtini Corfforaethol a'r Pwyllgor Gwaith ystyried y papur cynnig ym mis Ionawr, 2020. Daeth yr ymgynghoriad i ben ar y diwrnod ysgol olaf cyn y cyfnod clo cyntaf o ganlyniad i'r pandemig byd-eang a drawsnewidiodd y ddarpariaeth addysg am gyfnod. Dylid nodi bod y Cyngor wedi derbyn llythyr gan Gangen Trefniadaeth Ysgolion a Derbyniadau Llywodraeth Cymru yn cadarnhau bod Gweinidogion Llywodraeth Cymru yn rhoi estyniad i'r Cyngor tan fis Mawrth, 2021 i gyhoeddi unrhyw gynnig. Mae'r Cyngor wedi gweithredu yn unol â Chôd Trefniadaeth Ysgolion 2018 trwy gydol y cyfnod pandemig.\nCyfeiriodd yr Aelod Portffolio at y gyrwyr allweddol ar gyfer newid sydd wedi’u cynnwys yn Strategaeth Moderneiddio Ysgolion 2018 sy’n cynnwys gwella safonau addysgol; gwella arweinyddiaeth a rheolaeth; sicrhau bod adeiladau ysgol yn addas at y ... Gweld y Cofnodion llawn ar gyfer eitem 4.\nCau Allan y Wasg a'r Cyhoedd PDF 92 KB\nYstyriwyd a phenderfynwyd o dan Adran 100(A)(4) Deddf Llywodraeth Leol 1972 y dylid cau allan y Wasg a’r cyhoedd o’r cyfarfod yn ystod y drafodaeth ar yr eitem ganlynol ar y sail y gall olygu datgelu gwybodaeth eithriedig fel y’i diffinnir yn Atodlen 12A o’r Ddeddf honno ac yn y Prawf Budd y Cyhoedd amgaeedig.\nYn amodol ar y penderfyniad ar Eitem 4 item -Ysgol Bodffordd a Corn Hir, i ofyn am awdurdod y Pwyllgor Gwaith i brynu tir ar gyfer datblygiad Ysgol Gynradd Corn Hir newydd yn Llangefni\nGweld y rhesymau pam fod eitem 6. yn cyfyngedig\nCyflwyno adroddiad gan y Pennaeth Priffyrdd, Gwastraff ac Eiddo.\nCyflwynwyd i'w ystyried gan y Pwyllgor Gwaith adroddiad y Pennaeth Priffyrdd, Gwastraff ac Eiddo mewn perthynas â chaffael tir ar gyfer adeiladu ysgol gynradd newydd ar gyfer Ysgol Corn Hir, Llangefni.\nRhoddwyd gwybod i'r Pwyllgor Gwaith am y broses aml-adrannol ar gyfer dewis safle a arweiniodd at nodi safle a fyddai'n addas ar gyfer datblygu Ysgol Gynradd Corn Hir newydd yn Llangefni. Cyflwynwyd gwybodaeth amlinellol ynghylch y lleoliad a ffefrir ynghyd â'r telerau arfaethedig ar gyfer caffael y tir, a rhoddwyd sicrwydd bod y broses wedi'i chynnal yn unol â chyngor ac arweiniad Prif Swyddog Prisio'r Cyngor. Ar ôl nodi'r wybodaeth a gyflwynwyd a'r rhesymau pam yr ystyriwyd bod yr opsiwn yn well na dull amgen o weithredu, roedd y Pwyllgor Gwaith yn fodlon mai'r opsiwn fel y'i hargymhellwyd yw'r ffordd orau ymlaen.\nPenderfynwyd cymeradwyo argymhelliad yr adroddiad ynglŷn â phrynu tir i adeiladu ysgol gynradd newydd.


Gwaith yn dechrau ar wella Theatr Felinfach\nMae’r gwaith o wella Theatr Felinfach ger Llanbedr Pont Steffan wedi dechrau, a fydd yn y pen draw yn gwella profiad y gynulleidfa wrth wylio perfformiad yn yr awditoriwm, ac fe ddethlir yr ailagoriad gyda chyngerdd y Tri Tenor.\nY bwriad gyda’r gwelliannau yw sicrhau mwy o le coesau i’r gynulleidfa drwy ail-drefnu strwythur y rhesi, yna gosod seddi a charped newydd.\n“Ar ôl blynyddoedd o gasglu sylwadau a chwynion am ddiffyg lle, rydym yn ffyddiog y bydd y gwaith hyn yn gwneud gwahaniaeth mawr i ddiddanwch ac esmwythder ein cynulleidfa,” medd Rhian Dafydd, Rheolwr Busnes a Marchnata Theatr Felinfach.\nBydd Theatr Felinfach yn ail agor ac i ddathlu bydd dau gyngerdd Tri Tenor Cymru yn cael eu cynnal ar 8fed a 9fed Mai. Dyma fydd ei lansiad swyddogol fel Tri Tenor Cymru ar ei newydd wedd, gyda’i haelod newydd, Aled Wyn Davies.\nFfermwr o ardal Llanbrynmair yw Aled, ond mae’n enw cyfarwydd sydd wedi ennill y prif wobrau yn yr Eisteddfod Genedlaethol ac yn Eisteddfod Ryngwladol Llangollen. Mae wedi perfformio mewn cyngherddau ar draws y byd, ond mae ganddo gysylltiadau cryf â Cheredigion gan iddo briodi merch o Bennant, sef Karina Perry (fel ag yr oedd hi bryd hynny) yn Eglwys Llanerchaeron.\nY ddau aelod arall o’r triawd yw Aled Hall a Rhys Meirion. Mae Aled Hall yn dod o Bencader, yn perfformio’n aml gyda Chwmni Opera Cenedlaethol Cymru ac Opera Holland Park. Yn ogystal â hyn, bu’n canu yng Ngwyliau Aix ên Provence, Wexford, Tokyo, Salzburg a Baden Baden.\nBu Rhys Meirion yn brif unawdydd gydag Opera Genedlaethol Lloegr am dair blynedd ac mae hefyd wedi ymddangos gydag Opera Frankfurt, Opera Gorllewin Awstralia ac yng Ngŵyl Hong Kong. Rydym hefyd yn gyfarwydd iawn â’i waith da fel Llysgennad i ACC (Ambiwlans Awyr Cymru) gyda Cerddwn Ymlaen\nDaeth Tri Tenor Cymru at ei gilydd gyntaf yn 2009 (gyda’r aelod gwreiddiol, Alun Rhys Jenkins) i ganu fel triawd yn y Geltfest yn Arena Ryngwladol Caerdydd. Mae gan y tri aelod yrfaoedd unigol llewyrchus a phrysur iawn ac y maent wedi troediollwyfannau’r byd.\nMae Theatr Felinfach yn edrych ymlaen yn fawr iawn i’w croesawu atom am ddwy noson dra arbennig.\nBydd Tri Tenor Cymru yn Theatr Felinfach ar Nos Wener a Nos Sadwrn, 8fed a’r 9fed Mai am 7:30yh.


Corwen - Wicipedia\nTref fach a chymuned yn Sir Ddinbych, Cymru, yw Corwen. Saif yn Nyffryn Edeirnion ar lôn yr A5 rhwng Betws-y-Coed (23 milltir) a Llangollen (11 milltir). I'r gogledd mae Rhuthun (13 milltir) ac i'r de y mae'r Bala (12 milltir).\nCerflun o Owain Glyndŵr gan Colin Spofforth yng Nghorwen (2007)\nMae Afon Dyfrdwy yn llifo heibio i'r dref. Yn yr Oesoedd Canol roedd Corwen yn rhan o gwmwd Dinmael. Mae gan y dref gysylltiadau ag Owain Glyndŵr; cymysg fu'r ymateb i'r cerflun cyntaf o'r arwr a godwyd ar y sgwâr, ond mae'r Tywysog ar ei farch (gweler y llun) wedi'i dderbyn gyda breichiau agored. Yn flynyddol ers 2009 ceir gorymdaith drwy'r dref a dathliadau dros gyfnod o ddeuddydd i ddathlu Diwrnod Glyn Dŵr (Medi 16). Ceir hefyd hen domen neu fwnt sef Castell Glyndŵr tua kilometr i'r dwyrain, i gyfeiriad y Waun.\nDyma ble'r oedd Pafiliwn Corwen.\n1 Pobl o Gorwen\n3 Atyniadau yn y cylch\nPobl o Gorwen[golygu | golygu cod y dudalen]\nMary Lloyd (1819–96), ffeminist, cerflunydd a lesbiad Cymreig arloesol o deulu Plas Rhagad\nElena Puw Morgan (1900-73), nofelydd\nD. Tecwyn Lloyd (1914-92), awdur a golygydd\nDau saer o Gorwen yn 1885, gyda'u hoffer trin pren. Ffotograff gan John Thomas (ffotograffydd)\nCynhaliwyd Eisteddfod Corwen gan y Gwyneddigion ym 1789.\nCynhaliwyd Eisteddfod Genedlaethol Cymru Corwen ym 1919.\nAtyniadau yn y cylch[golygu | golygu cod y dudalen]\nCaer Drewyn - bryngaer o Oes yr Haearn ar Fynydd y Gaer a gysylltir ag Owain Gwynedd ac Owain Glyn Dŵr\nMwnt Owain Glyndŵr - 3 milltir i'r dwyrain\nY Rug - plasdy'r Salbriaid a'r Wynniaid ar ei hôl hwy, lle ceir Capel y Rug (yng ngofal Cadw).\nPoblogaeth cymuned Corwen (pob oed) (2,325)\nY nifer dros 3 oed sy'n siarad Cymraeg (Corwen) (1,084)\nY nifer sydd wedi'u geni yng Nghymru (Corwen) (1505)\nY nifer dros 16 sydd mewn gwaith (Corwen) (348)\nCorwen, tua 1778\nYr hen westy, tua 1875\nDathliadau Owain Glyn Dŵr; Medi 2013\nTafarn y Delyn a Banc y Nat West, canol y dref.\nEglwys Sant Mihangel a Sant Sulien\nTwr a chloc yr eglwys\nY "Coleg" yng ngefn yr eglwys\nYr eglwys o'r llwybr ochor\nCroes Corwen: croes eglwysig\nGorsaf reilffordd Corwen\nWedi dod o "https://cy.wikipedia.org/w/index.php?title=Corwen&oldid=11072702"\nTrefi Sir Ddinbych\nNewidiwyd y dudalen hon ddiwethaf ar 14 Mehefin 2022, am 17:14.


» Hafan » Prif ddewislen » Uned 3 » MPA 1.1 » Adnoddau » Cyrchfannau Arfordirol\nYn y Deyrnas Unedig, bu’r ardaloedd arfordirol yn gyrchfannau pwysig i dwristiaid ers oes Fictoria, pan ddaeth yn ffasiynol nofio yn nŵr y môr. Credwyd ar y pryd fod hyn yn cynnig nifer o fuddion iechyd. Gall y rhan fwyaf o’r cyrchfannau arfordirol yn y Deyrnas Unedig olrhain eu gwreiddiau i oes Fictoria. Byddai’r cyrchfannau hyn hefyd yn darparu ar gyfer gweithwyr o ddinasoedd diwydiannol a ymwelai â’r trefi hyn ar wibdeithiau ac yna am wyliau hwy.\nRoedd Brighton yng Ngorllewin Sussex a Bournemouth yn Dorset ymhlith y trefi arfordirol cyntaf i ddatblygu’n gyrchfannau twristiaeth, ynghyd â Blackpool yng ngogledd-orllewin Lloegr a Scarborough ar arfordir Swydd Efrog. Mae’r lleoedd gwyliau hyn yn gyrchfannau twristiaeth ers 200 mlynedd a rhagor.\nAr wahân i’r prif leoedd gwyliau arfordirol, mae llawer o drefi a phentrefi ar hyd arfordir y Deyrnas Unedig wedi datblygu’n lleoedd gwyliau glan môr, er enghraifft Dinbych-y-pysgod yn ne Cymru, Llandudno yng ngogledd Cymru, Weston-Super-Mare yng Ngwlad yr Haf a Newquay yng Nghernyw. Gan amlaf, yn y trefi glan môr fel y rheini y soniwyd amdanynt, traeth tywodlyd yw un o’r prif atyniadau. Cyrhaeddai’r twristiaid cynnar ar drenau, arhosent mewn gwestyau a mathau eraill o lety yn agos i’r traeth a threulient lawer iawn o’u hamser yno. Yn ddiweddarach, mae twristiaid wedi dechrau mynnu mwy, ac maent yn chwilio am ystod ehangach o atyniadau, y bu’n rhaid i’r lleoedd gwyliau eu darparu.\nTua diwedd y 1930au, daeth gwersylloedd gwyliau Butlins â math newydd o dwristiaeth i’r lleoedd gwyliau arfordirol. Erbyn hyn, mae canolfannau gwyliau Butlins ar waith o hyd mewn tri lle gwyliau arfordirol, sef Minehead, Skegness a Bognor Regis.\nI ffwrdd o’r prif leoedd gwyliau arfordirol a threfi glan môr, mae llawer o ardaloedd eraill o arfordir Prydain yn gyrchfannau twristiaeth pwysig. Mae nifer o Barciau Cenedlaethol, gan gynnwys Arfordir Penfro, Gweunydd Gogledd Swydd Efrog ac Exmoor yn cynnwys ardaloedd arfordirol ynddynt. Yn yr ardaloedd hyn, y prif atyniad yw’r golygfeydd ysblennydd o glogwyni, pentiroedd a baeau yn ogystal â’r traethau tywodlyd a’r anheddau bach digyffwrdd. Mae ardaloedd eraill o arfordir, i ffwrdd o’r Parciau Cenedlaethol, hefyd yn gyrchfannau twristiaeth pwysig. Byddai enghreifftiau’n cynnwys Penrhyn Gŵyr yn ne Cymru, arfordir gogledd Cernyw a gorllewin Dorset, sydd bellach yn Safle Treftadaeth y Byd.\nMae’r darn uchod yn cyfeirio at:\n8 tref glan môr\n3 lleoliad canolfannau gwyliau Butlins\n3 pharc cenedlaethol arfordirol\n3 chyrchfan arfordirol pwysig arall\nGan ddefnyddio atlas neu fap ar-lein, gosodwch gynifer o’r rhain ag y gallwch ar y map isod.\nWord (.docx): U3-1.1-Adnodd8.docx


Profi, olrhain, diogelu: canllawiau i gyflogwyr | LLYW.CYMRU\nCyfrifoldebau cyflogwyr i helpu gyda phrofion coronafeirws ac olrhain cyswllt.\nEich cyfrifoldebau fel cyflogwr: coronafeirws, Olrhain cysylltiadau a Profi am y coronafeirws\nProfi, Olrhain, Diogelu yw cynllun Llywodraeth Cymru i brofi ac olrhain cysylltiadau a fydd yn helpu dinasyddion Cymru i ddychwelyd i'w bywydau bob dydd yn raddol ac yn ddiogel.\nBydd Profi, Olrhain, Diogelu yn gweithio drwy:\nbrofi'r bobl hynny sydd â symptomau coronafeirws, gan ofyn iddynt ynysu oddi wrth y teulu ehangach, eu ffrindiau a'u cymuned tra'n cymryd prawf ac aros am ganlyniad\nolrhain yr unigolion hynny sydd wedi bod mewn cysylltiad agos â'r person sydd wedi profi'n bositif am goronafeirws, gan ofyn iddynt gymryd rhagofalon a hunanynysu (am 14 diwrnod)\ndarparu cyngor ac arweiniad, yn enwedig pan fo'r unigolyn sydd wedi profi'n bositif neu ei gysylltiadau yn agored i niwed neu mewn mwy o berygl.\nsicrhau, os yw'r unigolyn yn profi'n negatif ac nad coronafeirws sy'n achosi'r symptomau, y gall unigolion a'u cysylltiadau fynd yn ôl i'r gwaith ac i'w trefn arferol cyn gynted â phosibl\nBydd Profi, Olrhain, Diogelu yn cael ei gyflawni trwy wasanaeth Profi, Olrhain, Diogelu GIG Cymru sy'n cynnwys nifer o bartneriaid sector cyhoeddus yn gweithio gyda'i gilydd i helpu i reoli lledaeniad y feirws. Gyda'i gilydd, bydd Iechyd Cyhoeddus Cymru, Byrddau Iechyd lleol, Awdurdodau Lleol, a Gwasanaeth Gwybodeg GIG Cymru (NWIS) yn gyfrifol am weithredu un o'r ymyriadau mwyaf ym maes iechyd y cyhoedd mewn cenhedlaeth.\nAm ragor o wybodaeth, gweler Profi, Olrhain, Diogelu: eich cwestiynau.\nMae'r canllawiau hyn yn egluro sut y gall cyflogwyr yng Nghymru chwarae eu rhan i helpu i wireddu strategaeth Cymru ar gyfer Profi, Olrhain, Diogelu er mwyn arafu lledaeniad y feirws, diogelu ein systemau iechyd a gofal ac achub bywydau. Mae hyn yn cynnwys eu cyfrifoldebau i weithwyr a chontractwyr sy'n gysylltiedig â gweithredu eu busnes ac mae'n cynnwys gwybodaeth berthnasol ar gyfer yr hunangyflogedig.\ncael diagnosis o'r feirws i helpu gyda thriniaeth a gofal\ngwyliadwriaeth iechyd y boblogaeth, fel ein bod ni'n deall lledaeniad y clefyd ac yn gallu nodi clystyrau a mannau lle ceir niferoedd uchel o achosion\nolrhain cysylltiadau, i reoli lledaeniad y feirws\nparhad busnes, gan alluogi gweithwyr hanfodol i ddychwelyd i'r gwaith yn pyflymach ac yn fwy diogel\ngwybod pwy sydd wedi cael yr haint yn y gorffennol, pan fydd profion gwrthgyrff ar gael\nBeth yw gweithiwr hanfodol?\nCyhoeddwyd polisi ar gyfer profi gweithwyr hanfodol ar 18 Ebrill. Er mwyn helpu i wireddu'r polisi hwn, ar 18 Mai cyhoeddwyd canllawiau pellach i nodi gweithwyr hanfodol i alluogi cyflogwyr i ystyried a yw eu cyflogeion yn gymwys i gael prawf.\nSut mae fy nghyflogai yn archebu prawf coronafeirws?\nrhoddir gwybodaeth am sut y dylai gweithiwr hanfodol wneud cais\ndylai gweithwyr eraill nad ydynt yn dod o dan ganllawiau'r 'gweithiwr hanfodol' wneud cais am brawf drwy'r llwybr cyhoeddus\nEr bod profion ar gael i aelodau'r cyhoedd, caiff profion eu blaenoriaethu yn ddyddiol ar gyfer gweithwyr hanfodol pan fo'r galw'n fwy na'r cyflenwad. Mae pecynnau profi gartref yn cael eu rheoli ar lefel y DU, ac mae profion yn y canolfannau profi drwy ffenest y car yn cael eu rheoli drwy'r Byrddau Iechyd Lleol ac Iechyd Cyhoeddus Cymru. Gall pob gweithiwr ddewis rhwng yr opsiwn o archebu pecyn profi gartref neu brawf mewn canolfan brofi drwy ffenest y car yng Nghymru.\nPryd ddylai fy nghyflogai archebu prawf coronafeirws?\nOs yw un o'ch cyflogeion yn dangos o leiaf un o symptomau'r coronafeirws - peswch parhaus newydd, tymheredd uchel, neu fethu ag arogli neu flasu neu newid yn eu synnwyr o arogl neu flas, yna mae'n bwysig iddynt gymryd prawf o fewn pum diwrnod cyntaf y symptomau. Dyma pryd mae'r prawf ar ei fwyaf effeithiol.\nRhaid i'ch cyflogai a phobl sy'n byw yn yr un tŷ â nhw hefyd ddilyn y canllawiau hunanynysu. Os yw'r prawf yn negatif ni chymerir unrhyw gamau pellach ac nid oes angen i'ch cyflogai, nac unrhyw un sy'n byw yn yr un tŷ â nhw, hunanynysu rhagor. Yna, gall eich cyflogai ddychwelyd i'r gwaith. Ond os bydd yn cael canlyniad prawf positif, bydd y broses olrhain cysylltiadau yn dechrau.\nSut y caf fy hysbysu fel cyflogwr os yw fy nghyflogai'n profi'n bositif am goronafeirws?\nCyfrifoldeb y gweithiwr yw rhoi gwybod i'w gyflogwr os bydd yn cael canlyniad prawf positif. Caiff canlyniadau'r profion eu hanfon drwy neges destun.\nMae olrhain cysylltiadau yn ddull hirsefydlog o reoli ymlediad clefydau heintus. Y nod yw diogelu iechyd y cyhoedd, ac i chi fel cyflogwr i ddiogelu iechyd eich gweithwyr, er mwyn rheoli lledaeniad coronafeirws. Nid mater o orfodaeth na gwyliadwriaeth yw hyn.\nWrth i gyfyngiadau symud gael eu llacio'n raddol, bydd angen i bob un ohonom gymryd camau i ddiogelu ein hunain - gan gynnwys cyflogwyr yn diogelu eu gweithwyr, er mwyn atal lledaeniad y clefyd yn llwyddiannus. Bydd gwaith olrhain cysylltiadau yn chwarae rhan bwysig i gyflogwyr o ran cynnal parhad busnes a gweithredu gweithle diogel.\nBeth mae olrhain cysylltiadau yn ei olygu?\nMae olrhain cysylltiadau bellach yn rhan hanfodol o'n strategaeth Profi, Olrhain, Diogelu. O 1 Mehefin 2020, bydd camau i olrhain cysylltiadau yn cael eu sefydlu ledled Cymru, a bydd angen olrhain niferoedd sylweddol, o bosibl am y flwyddyn nesaf neu hyd nes y deuir o hyd i frechlyn. Disgrifir y broses olrhain cysylltiadau isod ac mae'n cynnwys gwybodaeth bwysig am yr hyn yw 'cyswllt' a pha mor bwysig ydyw i gyflogwyr weithredu gweithle diogel er mwyn lleihau risg lledaenu'r clefyd yn y gweithle. Pwrpas y wybodaeth y gofynnir amdani fel rhan o'r broses olrhain cysylltiadau yw gweld pa mor gyflym y mae'r feirws yn ymledu ac a oes yna glystyrau dwys o achosion.\nPan fydd eich cyflogai yn derbyn canlyniad positif, bydd swyddog olrhain cysylltiadau yn cysylltu â nhw ar ran gwasanaeth Profi, Olrhain, Diogelu GIG Cymru.\nBydd y swyddog olrhain cysylltiadau yn gofyn am wybodaeth fel y mannau y maent wedi ymweld â nhw, a'u cysylltiadau diweddar yn cynnwys unrhyw un sy'n byw neu'n gweithio gyda hwy neu beidio ac maent wedi bod mewn cysylltiad agos â nhw ar unrhyw achlysur yn ystod y cyfnod yn dechrau hyd at ddau ddiwrnod cyn iddynt ddechrau profi symptomau. Gofynnir iddynt am eu henwau dyddiadau geni, cyfeiriadau, rhifau ffôn (gan gynnwys ffonau symudol) a chyfeiriadau e-bost, os yw'r wybodaeth hon ganddynt.\nMae cyswllt yn golygu:\nrhywun o fewn 1 metr iddynt y maent wedi cael sgwrs wyneb-yn-wyneb â nhw, cyswllt corfforol croen-i-groen, wedi peswch drostynt, neu wedi bod mewn math arall o gyswllt â nhw o fewn 1 metr neu 1 funud neu fwy\nrhywun o fewn 2 fetr iddynt am fwy na 15 munud\nrhywun maent wedi teithio mewn cerbyd gyda nhw - neu wedi eistedd yn agos atynt ar drafnidiaeth gyhoeddus.\nBydd y swyddog olrhain cysylltiadau yn ystyried unrhyw amgylchiadau ychwanegol, megis cysylltiadau sy'n gweithio mewn rolau proffesiynol ym maes iechyd a gofal cymdeithasol a'r defnydd cywir o offer diogelu personol (PPE), unrhyw sgriniau amddiffynnol a ddefnyddir yn y gweithle, a chadw at y rheol 2m o ymbellhau, sy'n golygu, o ddilyn hyn yn gywir, na fydd yn cael eu hystyried yn gysylltiadau at y dibenion hyn.\nBydd ail swyddog olrhain cysylltiadau wedyn yn cysylltu â'r bobl ar y rhestr a ddarparwyd gan eich cyflogai. Bydd y swyddog olrhain cysylltiadau yn eu cynghori'n sensitif eu bod wedi bod mewn cysylltiad â rhywun sydd wedi profi'n bositif am goronafeirws.\nBydd y cysylltiadau a nodwyd ganddynt yn cael eu cefnogi, eu cynghori i hunanynysu am 14 diwrnod o'u cyswllt diwethaf â'ch cyflogai.\nBeth am ddiogelwch y data a roddir fel rhan o'r broses olrhain cysylltiadau?\nMae olrhain cysylltiadau yn ddull hirsefydlog o arafu lledaeniad haint ac nid yw'n fater o orfodaeth na gwyliadwriaeth. Er bod yr wybodaeth a gesglir fel rhan o'r broses olrhain cysylltiadau yn gwbl gyfrinachol, mae hon yn broses wirfoddol a gall unigolion wrthod darparu gwybodaeth.\nMae gwasanaeth Profi, Olrhain, Diogelu GIG Cymru yn gofyn i bobl sydd wedi cael prawf positif i nodi eu cysylltiadau diweddar agos a'u manylion allweddol eu cysylltiadau. Nid yw'r swyddog olrhain cysylltiadau yn rhoi enw'r unigolyn sydd wedi profi'n bositif am goronafeirws i'r bobl y bu mewn cysylltiad agos â hwy oni roddir eu caniatâd. Yn syml, fe'u cynghorir y gallent wynebu risg oherwydd cysylltiad agos â rhywun sydd wedi cael prawf positif am goronafeirws.\nGofynnir iddynt ddarparu manylion cyswllt unigolion y maent wedi bod mewn cyswllt agos â nhw ar unrhyw achlysur yn y gweithle neu'r tu allan i'r gweithle ers iddyn nhw brofi symptomau. Dim ond manylion am sut i gysylltu â'u cysylltiadau y bydd swyddogion yn gofyn amdanynt ac ni fyddant byth yn gofyn am wybodaeth ariannol na manylion mewngofnodi ar y cyfryngau cymdeithasol. I gael rhagor o wybodaeth am ddiogelwch data a ddarperir fel rhan o'r broses olrhain cysylltiadau.\nSut y byddaf yn cael fy hysbysu fel cyflogwr os gofynnir i'm cyflogai hunanynysu fel rhan o'r broses olrhain cysylltiadau?\nOs hysbysir un o'ch cyflogeion i hunanynysu am 14 diwrnod oherwydd eu bod wedi dod i gysylltiad agos â rhywun sydd wedi profi'n bositif am goronafeirws, ac yn methu â gweithio o ganlyniad, dylent eich hysbysu na allant weithio o fewn y terfyn amser a bennwyd gennych yn eich polisïau absenoldeb salwch (neu fel arfer o fewn 7 diwrnod os nad ydych wedi pennu polisi o'r fath).\nRhoddir cadarnhad ysgrifenedig i gysylltiadau o'r cyfarwyddyd i hunanynysu y gallant ei rannu gyda chi.\nA fydd fy holl weithlu yn cael ei hysbysu i hunanynysu os bydd rhywun yn profi'n bositif?\nDim ond y rhai sydd wedi bod mewn cysylltiad agos diweddar â rhywun sydd wedyn yn profi'n bositif am COVID-19 y gofynnir iddynt hunanynysu.\nPa gymorth sydd ar gael os bydd nifer o achosion yn y gweithle?\nOs bydd achosion lluosog o goronafeirws yn ymddangos mewn gweithle, bydd tîm rheoli achosion naill ai o'r awdurdod lleol neu o Iechyd Cyhoeddus Cymru yn cael ei bennu, os bydd angen, i'ch helpu chi fel cyflogwr i reoli'r haint. Dylai cyflogwyr geisio cyngor gan eu hawdurdod lleol yn y lle cyntaf.\nBeth yw'r amser byrraf a hiraf y gellir dweud wrth gyflogai i hunanynysu?\nBydd gofyn i'r rhai sy'n profi'n bositif am goronafeirws hunanynysu am 10 diwrnod o ddechrau'r symptomau. Os, ar ôl 10 diwrnod, neu fwy, fod ganddynt symptomau heblaw peswch neu fethu ag arogli neu flasu neu golli synnwyr o arogl/blas, rhaid iddynt barhau i hunanynysu nes eu bod yn teimlo'n well. Gofynnir i'r rhai sydd wedi dod i gysylltiad agos yn ddiweddar â rhywun sy'n profi'n bositif am goronafeirws, hunanynysu am gyfnod a ddaw i ben 14 diwrnod ar ôl iddynt ddod i gysylltiad â'r sawl sydd wedi profi'n bositif.\nOs nad yw fy nghyflogai yn dangos symptomau, a all adael hunanynysu yn gynnar neu gymryd prawf?\nNa, os ydynt wedi cael gwybod eu bod yn 'gyswllt', rhaid iddynt hunanynysu'n syth gartref am 14 diwrnod o ddyddiad eu cyswllt olaf â rhywun sydd wedi profi'n bositif am goronafeirws. Mae'n bwysig iawn eu bod yn dilyn y cyfarwyddiadau hyn hyd yn oed os ydynt yn teimlo'n iach, oherwydd gall symptomau gymryd hyd at 14 diwrnod i ymddangos o'u cyswllt diwethaf â rhywun sydd â choronafeirws a gallant heintio eraill hyd yn oed os nad ydynt yn datblygu symptomau. Dim ond os ydyn nhw'n dangos symptomau y cânt eu cynghori i gymryd prawf - gall profi rhywun heb symptomau greu negatifau ffug ac nid yw hyn yn cael ei argymell am y rhesymau hynny.\nOs ydynt yn datblygu symptomau, dylent archebu prawf, a hyd yn oed os ydynt yn cael canlyniad negatif, mae'n rhaid iddynt gwblhau'r cyfnod o 14 diwrnod o hunanynysu ond nid oes angen i'r bobl sy'n byw gyda nhw hunanynysu. Os ydyn nhw neu unrhyw un sy'n byw gyda nhw yn profi'n bositif, dylent barhau i hunanynysu yn unol â'r canllawiau cenedlaethol.\nOs gofynnir i'm cyflogai hunanynysu fel rhan o'r broses olrhain cysylltiadau, pa gymorth ddylwn i ei roi i'm cyflogai, gan gynnwys tâl salwch?\nDylai cyflogwyr barhau i gyfathrebu â gweithwyr sy'n hunanynysu a darparu cymorth. Mae hyn yn cynnwys caniatáu i bobl weithio o gartref os ydynt yn aros yn iach a'i bod yn ymarferol gwneud hynny. Gallai hyn gynnwys dod o hyd i waith arall y gellir ei gwblhau gartref yn ystod y cyfnod hunanynysu. Ni ddylid caniatáu i'r unigolyn ddychwelyd i'r gwaith o dan unrhyw amgylchiadau yn ystod y cyfnod hunanynysu. O ran cofnodi salwch, argymhellir na ddylid cofnodi elfen hunanynysu fel rhan o'r broses olrhain cysylltiadau ar gofnod salwch gweithiwr.\nGall rhai cyflogwyr weithredu eu polisïau salwch eu hunain a pharhau i gynnig cyflog llawn am holl gyfnod hunanynysu eu cyflogai neu ran ohono.\nMae'n bosibl y bydd Tâl Salwch Statudol (ar GOV.UK) ar gael i weithwyr y mae gwasanaeth Profi, Olrhain, Diogelu GIG Cymru wedi cysylltu â nhw gan eu bod wedi dod i gysylltiad â rhywun sydd â choronafeirws, ac nad ydynt yn gallu gweithio o ganlyniad (os ydynt yn gymwys). Fodd bynnag, mae'r cwmnïau hynny sydd eisoes yn darparu eu cynlluniau tâl salwch eu hunain yn cael eu hannog i ddefnyddio'r rhain yn hytrach na Thâl Salwch Statudol. Os na all eich cyflogai weithio gartref tra'n hunanynysu, efallai y bydd ganddo hawl hefyd i Lwfans a Chymorth Cyflogaeth. Os na all eich cyflogai weithio gartref tra'n hunanynysu, efallai y bydd ganddo hawl hefyd i Lwfans a Chymorth Cyflogaeth (ar GOV.UK).\nBeth os ydw i'n hunangyflogedig?\nOs ydych yn hunangyflogedig, dylech barhau i weithio gartref os gallwch wneud hynny. Os nad yw hyn yn bosibl, dylid gweithredu'r canllawiau ar Diogelu Cymru yn y Gwaith ar gyfer eich amgylchedd gwaith. Fel rhan o hyn, dylech barhau i feddwl sut y gallwch ddilyn arweiniad y llywodraeth ar gadw pellter cymdeithasol i'r bobl rydych yn cwrdd â nhw, fel cwsmeriaid a chyflenwyr.\nEr mwyn helpu i atal lledaeniad coronafeirws, byddwch yn cael eich cynghori i hunanynysu os byddwch chi neu rywun arall sy'n byw yn yr un tŷ â chi yn datblygu symptomau neu'n profi'n bositif ar gyfer coronafeirws, neu os bydd gwasanaeth Profi, Olrhain, Diogelu GIG Cymru yn dweud wrthych i wneud hynny oherwydd eich bod wedi dod i gyswllt agos yn ddiweddar â rhywun sydd â choronafeirws. Os yw'n bosibl i chi newid eich arferion gwaith a gweithio gartref, dylech wneud hynny.\nOs yw coronafeirws wedi effeithio'n andwyol ar eich busnes, mae'n bosibl y byddwch yn gymwys am grant drwy'r Cynllun Cymorth Incwm i'r Hunangyflogedig. Mae rhagor o wybodaeth am y Cynllun hwn, a'r cymorth arall sydd ar gael os nad ydych yn gymwys (ar GOV.UK).\nBle alla i gael rhagor o wybodaeth am olrhain cysylltiadau yng Nghymru?\nEwch i olrhain cysylltiadau: eich cwestiynau.\nBydd strategaeth Profi, Olrhain, Diogelu Cymru yn helpu i reoli'r risg y gallai'r feirws ailymddangos wrth i gyfyngiadau ar fywyd bob dydd gael eu llacio, cyhyd ag y tybir ei bod yn ddiogel gwneud hynny.\nMae'n hanfodol bod cyflogwyr yn chwarae eu rhan drwy wneud eu gweithleoedd mor ddiogel â phosibl, drwy annog gweithwyr i roi sylw i unrhyw hysbysiadau i hunanynysu a thrwy eu cefnogi pan fyddant yn ynysu. Os yw gwasanaeth Profi, Olrhain, Diogelu GIG Cymru wedi cysylltu ag unrhyw rai o'ch cyflogeion i hunanynysu ar fwy nag un achlysur, yna dylech weithio gyda nhw i ystyried mesurau i wella camau cadw pellter cymdeithasol, a phan fydd y cysylltiadau sydd wedi sbarduno'r hysbysiadau hyn yn gysylltiadau yn y gweithle, dylech ystyried pa gamau lliniaru pellach y gellid eu cymryd i leihau'r risg o COVID-19 , fel defnyddio sgriniau i wahanu pobl neu "carfanu" i leihau nifer y bobl y mae gan bob person gysylltiad â nhw.\nOs caniateir i chi weithredu eich busnes, mae'n rhaid i chi wneud hynny'n ddiogel mewn ffordd sy'n cydymffurfio ag unrhyw gyfyngiadau a bennir gan Reoliadau Coronafeirws, yn ychwanegol at rwymedigaethau cyfreithiol eraill a osodir ar gyflogwyr (megis deddfwriaeth iechyd a diogelwch). Dim ond os nad yw'n rhesymol ymarferol iddynt weithio gartref y caniateir i gyflogeion nad ydynt yn symptomatig ddychwelyd i'r gweithle.\nEr nad yw olrhain cysylltiadau yn ymwneud â gorfodaeth na gwyliadwriaeth, a'i fod er budd diogelu iechyd dinasyddion, cyflogwyr a gweithwyr Cymru, mae'n ofynnol yn ôl y gyfraith i gyflogwyr ddiogelu eu gweithwyr, eu contractwyr ac eraill, rhag niwed. Felly, gofynnir i gyflogwyr weithio gydag undebau i sicrhau diwylliant gweithlu sy'n cadw pobl mor ddiogel ag sy'n bosibl ac yn annog ymddygiad sy'n lleihau lledaeniad y feirws. Er y gall hyn ymddangos yn drafferthus i fusnesau, mae'n llai trafferthus nag achosion o COVID-19 yn y gweithle, ac yn llai trafferthus o lawer na chyfnodau o dan gyfyngiadau symud.\nBle alla i gael gwybod mwy am wneud fy ngweithle yn ddiogel rhag coronafeirws?\nMae'n bwysig i gyflogwyr chwarae eu rhan drwy wneud gweithleoedd mor ddiogel â phosibl a thrwy ddilyn y canllawiau ar Ddiogelu Cymru yn y Gwaith.\nProfi, olrhain, diogelu: pecyn cymorth ar gyfer cyflogwyr gweithwyr hanfodol


Taith Garbon » dyfodol\nMae Dyfodol yn mynd ar ein taith feicio ym mis Gorffennaf. Mae’r Daith Garbon yn ei phedwaredd flwyddyn, ac mae croeso bobl ifanc a chefnogwyr o bob rhan o Gymru. Bydd y daith eleni yn dal i galw am well ddarpariaeth ar gyfer beicwyr yng Nghymru: gallwch weld y deiseb yma. Mae’r daith hon wedi profi ei llwyddiant (ac mae cefnogaeth y Co-operative yn amlygu hyn), ac mae’n gyfle gwych i bobl ifanc.\nRydym yn gwneud hyn oherwydd:\nmae’n andros o hwyl, ac yn grêt i gadw’n heini!\nrydym eisiau gallu defnyddio’r trên a’r bws gyda’n beics\nrydym eisiau mwy o lonydd beic yn ein trefi, dinasoedd ac ardaloedd gwledig sy’n ddiogel a hawdd i’w defnyddio\nrydym am ddweud wrth wenidogion Cynulliad Cymru y gallai – ac y dylai – trafnidiaeth gyhoeddus yng Nghymru fod llawer iawn gwell.\nrydym yn casglu nawdd ar gyfer Prosiect Mongolia eleni hefyd!\nBeth fydd yn digwydd ar y daith?\nByddwn yn dilyn ail-hanner llwybr beicio cenedlaethol rhif 8 (Lôn Las Cymru) – sy’n mynd o Gaergybi i Gaerdydd. Gellir gweld y llwybr yma. Byddwn yn cysgu mewn byncws gwahanol bob nos ac yn ymweld ag ysgolion a chlybiau ieuenctid i’w hysbysu o’r hyn rydym yn ei wneud drwy gynnal gweithdai hwyliog a diddorol. Byddwn yn dilyn model Dyfodol o addysg cyfoedion ac yn gweithio gyda’n gilydd ar y ffordd i ddylunio’r gweithdai.\nByddwn yn cwrdd nos Wener yr 8fed o Orffennaf yng Nghorris, i gael ‘chydig o hyfforddiant trwsio a chynnal beics ac i ddod i adnabod ein gilydd, ac yn cychwyn oddi yno ar fore’r 9fed ac yn beicio i Lanidloes, Erwyd, Aberhonddu, Treharris a Bae Caerdydd fesul diwrnod.\nByddwn yn cyrraedd Caerdydd tua chanol dydd ac yn cwrdd â gwenidogion y llywodraeth i drafod ein siwrne a phwysigrwydd ein neges. Wedyn adre ar y bws a’r trên i orffwys!\nFideo o’r Daith Garbon\nby Robin Diolch i Teilo am greu hwn: Untitled from Dyfodol on Vimeo.\nMwy o luniau’r Daith Garbon – gadael Machynlleth\nCategories: Taith Garbon\nby Robin Diolch i’r Co-operative am y lluniau yma: Cofiwch ei fod dal yn bosib noddi’r grwp!\nTaith Garbon: Y bumed diwrnod\nby Robin Cyrhaeddodd pawb Gaerdydd yn saff! Siwrne 20-milltir cymharol llyfn ar hyd lannau’r Taf yn braf ar ôl 4 diwrnod o elltydd Cymru. Cefnogaeth aelodau Sustrans a Cynnal Cymru yn hwb hefyd! Cafwyd cyfarfod byr, ond buddiol efo John Griffiths AC. … Continue reading »\nTaith Garbon: Y bedwaredd diwrnod\nby Robin Bron iawn yno… tua 135 o filltiroedd tu ol, a thua 20 milltir i fynd! Yng Nghlwb y Bechgyn a’r Merched yn Nreharris heno. Edrych ymlaen cyfarfod a John Griffiths AC yfory i drafod beth mae aelodau Dyfodol wedi bod … Continue reading »\nTaith Garbon: Diwrnod 2\nby Robin Dyma ni wedi cyrraedd Erwyd, ar ol diwrnod hiraf y daith – 40 milltir. Diolch i Janet am y pasta blasus oedd yn ein disgwyl. This post has no tag\nY Daith Garbon: Diwrnod 1\nby Robin Dechreuodd 16 ohonom ni o Gorris bore ‘ma – pawb wedi cyrraedd Llanidloes yn saff – wedi 29 milltir o feicio ac andros o allt chwyslyd! Da cael croeso yn Llanidloes gan Steve o Sustrans a Duncan o’r Co-operative – … Continue reading »\nby Robin Mae 20 o feicwyr ifanc dewr yn mentro o Gorris i Gaerdydd fis nesaf. Prif amcan y daith yw codi ymwybyddiaeth o broblemau beicio yng Nghymru, ond bydd nifer hefyd yn casglu nawdd ar gyfer taith i Mongolia. Bydd cyfraniadau … Continue reading »


Cymorth Mentor 25+ Oed - Into Work\nYdych chi’n 25 oed neu’n hŷn ac yn chwilio am help i ddod o hyd i waith?\nGall Mentoriaid Oedolion y Gwasanaeth i Mewn i Waith helpu!\nGall ein tîm ymroddedig o Fentoriaid Cyflogaeth Oedolion eich helpu gyda chyngor a chymorth cyflogaeth arbenigol, i gael hyfforddiant am ddim ac i fanteisio ar gronfa rwystrau ar gyfer anghenion hyfforddi pwrpasol yn ogystal â chael gwared ar unrhyw rwystrau i hyfforddiant neu gyflogaeth. Gellir darparu’r gwasanaeth ar sail 1:1 yn unrhyw un o’n Hybiau neu yn eich cymuned leol.\nMae gennym brosiectau cyflogaeth sy’n darparu ar gyfer y rhan fwyaf o amgylchiadau, p’un a ydych wedi cael eich diswyddo’n ddiweddar, yn ddi-waith yn hirdymor neu’n fyrdymor, yn ddi-waith oherwydd anabledd neu’n dymuno dychwelyd i’r gwaith ar ôl cymryd amser i ffwrdd o’r gwaith i dreulio amser gyda’ch plant.\nEdrychwch ar y prosiectau a restrir isod ac os oes gennych ddiddordeb, cysylltwch â ni i fanteisio ar y cymorth y gallwn ei gynnig.\nSiaradwch â ni ar-lein neu anfonwch neges\nProsiectau Cymunedau am Waith a Siwrne i Waith\nCymorth 1:1 i ddod o hyd i waith\nRydym wedi ein lleoli yn eich cymuned leol; gallwn gwrdd lle byddwch yn teimlo’n gyfforddus\nCymorth ariannol i’ch helpu i fynd i mewn i’r gwaith – gan gynnwys gofal plant byrdymor, costau trafnidiaeth, dillad cyfweliad/dillad sy’n benodol i waith yn ogystal â ffioedd cyrsiau hyfforddi arbenigol *yn amodol ar arian a chymhwysedd*\nCymorth 1:1 pwrpasol i lunio CV a chwblhau ffurflenni cais\nParatoi ar gyfer cyfweliadau a chyngor bywyd go iawn yn uniongyrchol gan gyflogwyr\nYn ddi-waith ers dros 12 mis\nYn byw yn ardal Caerdydd\nCymunedau am Waith +/++\n0-11 mis yn ddi-waith\nCymorth yn y Gwaith i wella datblygiad gyrfa\nNodi unrhyw anghenion hyfforddi\nCael gafael ar arian ar gyfer cyrsiau hyfforddi pwrpasol *yn amodol ar gymhwysedd ac arian*\nCymorth i wella CV a chefnogaeth gyda thechnegau cyfweliad\nCymorth cyflogaeth 1:1\nMewn cyflogaeth neu hunangyflogaeth (contractau llawn-amser, rhan-amser, 0 awr)\nMynnwch sgwrs gyda ni ar-lein neu rhowch alwad i ni ar 029 20 871 071 i drafod eich anghenion yn llawn.


Ceri yn mynd y 400 milltir ychwanegol ar gyfer Gofal Dementia a chlefyd Alzheimer – Bywyd Myfyrwyr Prifysgol Bangor, Prifysgol Bangor\nMae myfyrwraig o Brifysgol Bangor sy'n graddio'r wythnos hon wedi datblygu angerdd o'r fath ar gyfer ei phwnc, mae hi wedi beicio ar draws Fietnam.\nCynhaliodd Ceri Williams, 28, o Dreffynnon, yr her 400 milltir, 12 diwrnod i godi arian ar gyfer Cymdeithas Alzheimer, a hyn i gyd drwy jyglo ei hastudiaethau mewn Iechyd a Gofal Cymdeithasol a Throseddeg a Chyfiawnder Troseddol wrth weithio i asiantaeth gofal iechyd.\nDros y pedair blynedd a hanner diwethaf, mae ei swydd wedi dod â hi i gysylltiad agos â nifer o gleifion sydd yn y camau cynnar, neu fwy datblygedig, o ddementia, ac mae’r mewnwelediad yma wedi gadael argraff barhaol arni. "Mae hwn yn salwch sydd wedi fy niddori oherwydd er bod yr unigolyn gyda ni yn gorfforol, maent wedi mynd i ffwrdd yn feddyliol", meddai’r cyn-fyfyriwr o Goleg Glannau Dyfrdwy. "Nid oes ganddynt unrhyw gydnabyddiaeth o'u bywyd ac atgofion, sydd yn drist iawn ac yn rhwystredig ar gyfer y sawl sy'n dioddef a'r teulu."\nFe wnaeth gradd Ceri roi’r cyfle perffaith iddi ymchwilio i’r pwnc ymhellach. Mae wedi dod yn agos at ei chalon, a dyma’i dewis ar gyfer pwnc ei thraethawd hir yn y flwyddyn olaf. "Roeddwn i eisiau edrych ar y cyfyngiadau mae gofalwyr a lleoliadau gofal yn eu hwynebu, megis cyllid a hyfforddiant, wrth ddarparu gofal digonol i bobl sy'n dioddef o ddementia", meddai Ceri. "Rwyf hefyd wedi cymharu lleoliadau preifat gyda gofal y cyngor i weld pwy sy’n darparu’r gofal 'orau' ac i benderfynu a ydynt yn wynebu'r un cyfyngiadau o ran ariannu a hyfforddi staff."\nEr i’r radd ennyn ei diddordeb yn ei gwaith bob dydd, bu gweithio i asiantaeth gofal yn llawer o fudd i’w gweithgareddau academaidd: "rydw i wedi elwa mewn sawl ffordd o wneud y swydd hon wrth astudio, gan ei bod wedi fy ngalluogi i arsylwi sut mae pobl yn byw gyda'r anawsterau mae pobl ag anableddau corfforol a meddyliol yn eu hwynebu", meddai. "Mae wedi agor fy meddwl i nifer o sefyllfaoedd a’m dysgu i fod yn fwy meddylgar o anawsterau y mae pobl yn eu hwynebu o ddydd i ddydd. Mae hyn wedi bod o fudd i’m hastudiaethau gan ei fod yn ymwneud yn uniongyrchol â'r pynciau dan sylw."\nOnd nid yw diddordeb Ceri yn cael ei gyfyngu i'r ystafell ddosbarth. Yn 2013 penderfynodd ei bod eisiau cynyddu ymwybyddiaeth o Gymdeithas Alzheimer, a chodi arian ar gyfer yr achos. Mae hi wedi trefnu sawl digwyddiad yn ei thref enedigol, Treffynnon, gan godi £5,000 ar gyfer yr elusen, ac uchafbwynt y rhain oedd taith feicio 400 milltir, 12 diwrnod ar draws Fietnam. Er gwaethaf rhai o’r cyfnodau isel, er enghraifft yr un wyneb cyfarwydd i'w chysuro ar ddiwedd diwrnod blinedig o feicio, mae hi'n ei gofio fel y profiad gorau mae hi erioed wedi ei gael. "Mi wnes i gyfarfod â phobl wych o bob math o gefndiroedd ac mi wnes i wneud llawer o ffrindiau. Roedd y rhai eraill ar y daith i gyd yn cynrychioli achosion gwahanol, ac roeddem i gyd yn annog ein gilydd ymlaen. Yr uchafbwynt oedd gweld y gwir Fietnam, nid yn unig yr ardaloedd twristiaid. Mi wnes i feicio drwy ardaloedd helaeth o gefn gwlad a gweld sut y mae'r bobl leol yn byw, ac mi ges i ddarganfod gwlad wirioneddol anhygoel ar feic - y ffordd orau i wneud hynny."\nYm mis Hydref, bydd Ceri yn parhau â'i chenhadaeth i godi arian drwy redeg Marathon Dulyn er budd Cymdeithas Alzheimer. Tua'r un pryd, bydd hefyd yn dechrau astudio MA dwy flynedd mewn Gwaith Cymdeithasol ym Mhrifysgol Bangor. "Rwyf wedi mwynhau astudio, a’r penderfyniad gorau wnes i oedd dychwelyd i addysg ar ôl cymryd ychydig o flynyddoedd allan i weithio", meddai Ceri, sy'n gobeithio dod yn weithiwr cymdeithasol. "Drwy adael astudio nes fy mod i ychydig yn hŷn, rydw i wedi gwerthfawrogi'r profiad yn fwy nag y byddwn wedi ei wneud ar ôl gadael y chweched dosbarth. Rwyf hefyd wedi cael syniad cliriach o'r math o yrfa y dymunaf ei dilyn."


Cymdeithasu cyngor diogelwch ar-lein i blant iau | Materion Rhyngrwyd\nGyda'r mwyafrif o apiau cyfryngau cymdeithasol, llwyfannau neu gemau nid yw sgôr oedran 13+ yn golygu nad yw'r rhai iau arnyn nhw. Dyma pam ei bod yn bwysig fel rhiant neu ofalwr os yw'ch plentyn yn cymdeithasu ar-lein, ei fod yn ei wneud yn ddiogel.\nBeth all rhieni ei wneud i helpu eu plant i gymdeithasu'n ddiogel ar-lein?\nMae cyfathrebu ar-lein wedi dod yn fwy a mwy pwysig yn ystod y broses gloi COVID-19 yn ddiweddar. Mae teuluoedd wedi defnyddio cyfryngau cymdeithasol i gadw mewn cysylltiad ac yn ffodus, mae mwy a mwy o bobl yn cydnabod buddion technoleg o ganlyniad.\nNid yw plant a phobl ifanc yn ddim gwahanol - o oedran ifanc, maent yn ymwybodol o rai o'r llwyfannau cyfryngau cymdeithasol mwy poblogaidd naill ai gan frodyr a chwiorydd hŷn neu rieni neu gan ffrindiau sydd â chyfrif er gwaethaf y terfyn oedran arferol 13+. Mae plant 6-10 oed yn debygol o fod yn sgwrsio â ffrindiau mewn gemau maen nhw'n eu chwarae ac rydyn ni'n gwybod, wrth iddyn nhw gyrraedd y blynyddoedd olaf yn yr ysgol gynradd, fod llawer yn dechrau defnyddio gwefannau rhwydweithio cymdeithasol eu hunain. Mae'n bwysig bod rhieni'n eistedd i lawr gyda'u plant ac yn sefydlu eu cyfrifon yn y ffordd fwyaf diogel posibl.\nSicrhewch eu bod yn breifat (mae llawer yn gyhoeddus yn ddiofyn felly peidiwch â chymryd yn ganiataol mai dyna'r ffordd arall), ystyriwch ddiffodd sylwadau fel na fydd plant yn derbyn unrhyw beth sy'n annymunol neu'n annisgwyl.\nMae dewis ffrindiau ar-lein yn ofalus a chyfathrebu â phobl y maent eisoes yn eu hadnabod yn synhwyrol. Sicrhewch bob amser bod deialog agored - os aiff rhywbeth o'i le yna mae'n bwysig bod plant yn teimlo y gallant siarad â'u rhieni amdano - os ydynt yn ofni'r canlyniadau yna maent yn annhebygol o agor. Gosod rhai rheolau sylfaenol am eu hymddygiad eu hunain hefyd - dylent drin eraill ar-lein yn y ffordd y byddent am gael eu trin eu hunain ac mae'n werth ailadrodd y neges hon. Wrth i blant heneiddio, gall rhieni eu helpu i ddod yn gyfarwydd â rhai o'r lleoliadau mwy gronynnog fel cymedroli sylwadau a blocio geiriau neu ymadroddion penodol ac ati. Bydd rhai gemau'n darparu offer pwrpasol i rieni - ee mae gan Roblox nodwedd "gwelededd oedran" sy'n caniatáu i rieni benderfynu a mae lleoliadau ar gyfer eu plant yn briodol i'w hoedran.\nRhannu lluniau eich plant ar-lein - a ddylech chi ofyn am eu caniatâd?\nO ystyried y bydd plant yn ymwybodol o'r llwyfannau hyn, mae'n bwysig i rieni a gofalwyr siarad â nhw amdano. Efallai y gall rhieni gytuno i bostio rhai lluniau o wibdaith deuluol neu ddathliad pen-blwydd. Gall hyn helpu i gyflwyno rhai o'r cysyniadau pwysig sy'n ymwneud â rhannu a phreifatrwydd - pwy fydd yn gallu gweld yr hyn rydyn ni'n ei bostio! Yn yr un modd, gall rhieni fodelu moesau cyfryngau cymdeithasol da - ni ddylent fod yn postio delweddau o'u plant ar gyfryngau cymdeithasol oni bai eu bod wedi gwirio gyda'u plant yn gyntaf.\nYn yr oedran hwn, dylai profiad cyfryngau cymdeithasol fod yn brofiad a rennir yn seiliedig ar gyfrif y rhiant a chymryd cyfleoedd i drafod gosodiadau preifatrwydd, beth i'w wneud os oes problem a phwysigrwydd rhoi ystyriaeth ofalus i'r hyn rydych chi'n ei bostio a phwy sy'n gallu gwneud hynny ei weld!\nNid yw plant ifanc yn atebol am eu diogelwch ar-lein ac felly ein cam cyntaf fel rhieni ddylai fod i ddeall yr ap, gwirio'r gosodiadau preifatrwydd, ei brofi, a theimlo'n hyderus bod hwn yn lle rydyn ni am i'n plentyn fod.\nMewngofnodi a gweld sut maen nhw'n ei ddefnyddio, beth maen nhw'n ei hoffi, beth nad ydyn nhw'n ei hoffi, ac a allwn ni helpu gydag unrhyw beth. Trafodwch yr hyn y mae'n ei olygu i fod yn ffrind (wyneb yn wyneb ac ar-lein), pam ei bod yn bwysig bod yn ofalus beth rydyn ni'n ei rannu ag eraill, effaith bosibl yr hyn rydyn ni'n ei ddweud a'i wneud, a sut y gallen nhw reoli sefyllfaoedd anodd fel derbyn neges sy'n yn eu gwneud yn drist neu'n cwympo allan gyda ffrind.\nYn olaf, penderfynwch gyda'i gilydd amser synhwyrol i dreulio cymdeithasu ar-lein, a gwnewch yn siŵr ei fod yn rhan o ddull cytbwys o adeiladu perthnasoedd a threulio amser gydag eraill.\nDirprwy Brif Swyddog Gweithredol Childnet\nGall y byd ar-lein fod yn lle gwych i blant aros yn gysylltiedig, p'un ai gyda ffrindiau dros y gwyliau neu deulu sy'n byw ymhell i ffwrdd. Tra eu bod yn defnyddio technoleg mae yna ychydig o bethau allweddol i'w cofio.\nMae'n bwysig cael sgwrs am bwy maen nhw'n siarad, ac unrhyw reolau neu ddisgwyliadau rydych chi am eu gosod; er enghraifft, a ydyn nhw'n cael ymuno â sgyrsiau neu gemau gyda ffrindiau ffrindiau? Mae gosod disgwyliadau ymlaen llaw yn aml yn haws na chyfyngu ar ddefnydd yn nes ymlaen.\nTrafodwch pryd, ble, ac am ba hyd y byddant yn defnyddio technoleg, gan gytuno gyda'i gilydd ar derfynau ac ymddygiadau derbyniol. Er enghraifft, fe allech chi benderfynu mai dim ond mewn man teuluol a rennir y defnyddir technoleg, neu mewn ystafelloedd gwely gyda'r drws ar agor. A. cytundeb teulu yn gallu helpu'ch teulu i benderfynu beth sy'n iawn i chi. A chofiwch, mae'n hanfodol rhoi gwybod i'ch plentyn y gallant siarad â chi os bydd unrhyw beth yn digwydd ar-lein sy'n eu poeni neu'n eu cynhyrfu.\nBeth yw amgryptio?\nSgôr hapchwarae ar-lein


Y Gwasanaeth Seicoleg Addysgol - CBS Pen-y-bont\nMae seicolegwyr addysg yn gweithio gyda phlant a phobl ifanc agored i niwed sydd ag anghenion dysgu ychwanegol ac sydd rhwng 0 a 19 oed. Bydd hyn yn ymestyn o 0 i 25 o dan y Diwygiad Anghenion Dysgu Ychwanegol (ADY) yn 2020. Mae’r gwasanaeth yn cefnogi eu cynnwys yn academaidd a’u cynnydd, eu datblygiad, eu lles, eu dysgu a’u cyflawniad. Mae’r gwasanaeth yn gwneud y canlynol:\ndefnyddio amrywiaeth o sgiliau seicolegol\ngallu gweithio ar draws meysydd\ncynnig mynediad cyfartal i bawb\nMae’r tîm yn dod o hyd i’r ffordd orau i gynorthwyo plant o blith sawl dull o weithio. Maent yn gweithio gydag unigolion, grwpiau, ysgolion a systemau ehangach fel awdurdodau lleol a’r gymuned, ar bob lefel academaidd. Hefyd, mae’r gwasanaeth yn effeithiol wrth gynnig ymyriadau seiliedig ar dystiolaeth, a newid sefydliadol. Mae’n cydweithio i greu newid i sicrhau’r canlyniadau gorau.\nMae eu cyswllt â rhieni, gofalwyr a theuluoedd yn sicrhau dealltwriaeth gyflawn o berson ifanc. Gan roi lle canolog i’r person, maent yn mynd ati i wrando a hybu ‘llais y plentyn’.\nSut i ddefnyddio’r Gwasanaeth Seicoleg Addysgol\nMae tair ffordd i ddefnyddio’r gwasanaeth:\nOs ydych chi’n rhiant/gwarcheidwad, bydd rhaid i chi siarad gyda Chydlynydd Anghenion Dysgu Ychwanegol (ADY) yr ysgol. Wedyn, efallai y bydd y CADY yn gwneud atgyfeiriad.\nOs ydych chi’n asiantaeth neu adran arall, gallwch atgyfeirio drwy lythyr. Nodwch y cefndir a pham rydych eisiau ymgynghoriad.\nOs ydych chi’n ysgol, bydd seicolegwyr addysg yn ymweld â chi sawl gwaith, fel sy’n ofynnol. Cyn yr ymweliad cyntaf, dylai’r ysgol gwblhau cais am ymgynghoriad a ffurflen ganiatâd. Llunnir agenda’r ymweliad ymlaen llaw.\nDyma’r cyfeiriad ar gyfer ysgrifennu atom:\nY grwpiau o blant mae’r gwasanaeth yn gweithio â hwy\nMae seicolegwyr addysg yn gweithio gyda phobl ifanc sydd â’r anghenion canlynol:\nanghenion cymdeithasol ac emosiynol\ndiagnosis meddygol, fel parlys yr ymennydd neu anhwylder diffyg canolbwyntio a gorfywiogrwydd\nmaent yn blant neu’n bobl ifanc sy’n derbyn gofal\nmyfyrwyr sydd â Saesneg fel iaith ychwanegol\nplant a arferai fod yn rhan o’r system cefnogi ieuenctid neu gyfiawnder ieuenctid\nHefyd mae seicolegwyr addysg yn cefnogi plant nad ydynt yn gwneud cynnydd am resymau anhysbys.\nY gweithwyr proffesiynol maent yn gweithio â hwy\nMae seicolegwyr addysg yn cydweithio â phobl sy’n gweithio gyda phlant, fel y canlynol:\nstaff mewn lleoliadau addysg bellach\nstaff mewn lleoliadau blynyddoedd cynnar\nGall seicolegwyr addysg ddatrys problemau ac ymgynghori ag athrawon a phenaethiaid, yn ogystal â CADY, a rhoi cyngor am ddisgyblion penodol.\nLle’r gwasanaeth fel rhan o’r cyngor\nMae’r Gwasanaeth Seicoleg Addysgol yn rhan o’r Gyfarwyddiaeth Addysg a Chymorth i Deuluoedd.\nGwybodaeth am y ddarpariaeth ar gyfer anghenion addysgol arbennig ym Mhen-y-bont ar Ogwr - PDF 142Kb\nCymorth i Ysgolion Y Gwasanaeth Seicoleg Addysg - PDF 216Kb\nCymorth i Ddisgyblion ag Anghenion Dysgu Ychwanegol (ADY) - PDF 313Kb


Hen Rech Flin: Trydanol!\nPosted by Unknown at 7/24/2009 02:03:00 am\nPenderyn 6:21 am\nDwi'n credu fod e'n sicr yn lwyddiant i lywodraeth Cymru - y cwestiwn mawr yw a fydd yn cael ei ddilyn gyda trydaneiddio rheilffyrdd y Cymmoedd - rheilffordd fyddai'n elwa yn sylweddol iawn o'r fath buddsoddiad oherwydd amlder y gorsafoedd.\nrhydian fôn 9:49 am\nI oroesi fel cenedl annibynol, rhaid i Gymru gynnal masnach gyda'i chymdogion. Gan gynnwys Lloegr. Rhaid felly sicrhau cyswllt da yna. Dydi hynny ddim yn golygu na ddylid gwario o fewn Cymru. Ond a wyt ti wir yn disgwyl i Lywodraeth San Steffan wneud hynny?\nrhydian fôn 10:55 pm\nAlwyn - yn bellach i dy ddadl ar flog Gwilym, mae'n wir bod gen ti bwynt dilys yma. Ond mae dy resymeg di yn un o weld Cymru fel dioddefwr yn unig. Roedd Llundain yn ganolfan economaidd ymhell cyn i Eingl-Sacson lanio ar arfordir Sir Gaint. Mae Manceinion a Caer wedi bod yno ers y Rhufeiniad. Oedd, fe oedd undeb y Deyrnas yn ffactor yn nhrefn Cymru, ond mwy fyth oedd y ffaith fod y canolfanau economaidd yn rhedeg gorllewin-dwyrain. Y rheswm arall na fu ffordd De-Gogledd oedd fod y Eryri a'r Bannau Brycheiniog yn y ffordd a nid oedd yn werth cysylltu'r rhanbarthau gan fod gorllewin-dwyrain yn dal mwy o fudd economaidd.\nNid oes unrhyw ddadl economaidd am y cysylltiad. Beth fyddai sail masnach mewnol Cymru? Mae'r cwestiwn ei hun yn hurt. Byddai'n costio biliynau i greu rhwydwaith sydd yn cysylltu'r De a'r Gogledd. Byddai defnydd llawer gwell i'r arian drwy adfywio cymunedau.\nA fyddai cysylltiad De-Gogledd o fudd i uno'r genedl? Efallai, a dyna pam nad wyf yn ei wrthod - er y gallaf feddwl am ffyrdd gwell a llai costus o uno'r genedl. Yr unig beth dwi'n ei wrthod yw dadl Gwil y byddai budd economaidd o'r linc. Nid wyf yn chwarddi ar genedlaetholdeb, ond mynegi ffeithiau. Os wyt ti rhy dwp i weld hynny, dy broblem di ydyw.\nMae pob economi yn 'extractive' i rhyw raddau - mae'r budd yn cael i dynnu i'r Ganolfan mwy. Gyda linc De-Gogledd byddai'r budd yn cael ei dynnu o'r Gogledd tua Caerdydd. Mae argraff fod coridor M4 wedi cael ei ffafrio gan y Cynulliad ers 1999 - argraff cywir. A fydd pobl Conwy, Gwynedd ac Ynys Môn yn teimlo'n agosach i'r De pan yn gweld Caerdydd ac Abertawe yn tyfu ar eu traul nhw. Fel dwi'n dweud, dwi ddim yn erbyn cyswllt De-Gogledd, ond mae dadlau amdano fel prosiect economaidd yn chwerthinllyd. Dwi ddim yn argyhoeddedig ei fod yn declyn da iawn i adeladu cenedl chwaith, ond rwyf yn agored i'r syniad os oes gen ti ddadl i'r gwrthwyneb.\nAlwyn ap Huw 3:24 am\nOs nad oes dadl am economi mewnol Cymreig, os bydd rhaid i Gymru barhau byth bythoedd yn rhan o “orllewin Lloegr” a oes bwrpas i genedlaetholdeb?\nYn ôl dy ddadl di waeth inni dderbyn ein bod yn rhan o’r DU (os nad Lloegr) a rhoi’r gorau i bob dadl dros unoliaeth Cymru fel gwlad ar wahân!\nLle mae cenedlaetholdeb dy ddadl?\nAlwyn ap Huw 3:39 am\nRhydian, dyma’r bedwaredd neu’r bumed tro iti ymateb i fy marn gyda dy hoff frawddeg “Os wyt ti rhy dwp i weld hynny, dy broblem di ydyw.”.\nAr wahân i’r ffaith bod sarhau rhywun sydd â barn amgen i dy farn di yn arwydd o golli’r ddadl, mae dy honiad yn un ffeithiol anghywir.\nPwrpas dadl wleidyddol yw ennill cefnogwyr i dy achos d!\nOs ydwyf yn rhy dwp i ddeall dy ddal, a gan hynny yr wyt yn methu a’m mherswadio i gefnogi dy achos, nid fy mhroblem i fohono o gwbl! Dy broblem DI ydyw, gan dy fod yn methu cynllunio dadl bydd am ddenu cefnogaeth twpsyn fel fi i’r achos!!!\nMae dy sylwadau yn rhai byddwn yn disgwyl eu gweld ar flogiau David Jones AS neu’r Stonemason !\nOs nad oes modd i Gymru cael undeb economaidd, fasnachol, cymdeithasol na diwylliannol;\nOs bydd raid i Ogledd Cymru dibynnu ar Lerpwl, y Canolbarth ar Firmingham a’r Deheubarth ar Fryste a Llundain am fyth bythoedd does yna ddim dadl genedlaethol!\nMae dy ddadl yn ddweud, yn blwmp ac yn blaen, nad oes modd i Gymru cael hunain reolaeth gan ei fod yn wlad ar chwâl sydda(a bydd) yn ddibynnol ar wahanol barthau o Loegr am fyth bythoedd - yr unig obaith i lwyddiant Cymru yw parhad yr Undeb. Os wyt yn ceisio gwerthu'r neges yna mewn gwisg genedlaetholdeb mae gen ti llawer, llawer, mwy o broblemau na sydd gennyf i!\nAlwyn, mae fy nadl i yn gywir. Does gen i ddim angen ennill dy gefnogaeth di o bawb er mwyn fy argyhoeddi fy mod yn gywir.\nFfaith economaidd ydyw, a rhaid i genedlaetholwyr weithio o gwmpas y ffeithiau er mwyn adeiladu Cymru annibynol, nid anwybyddu'r ffeithiau amlwg oherwyd rhamant pur.\nMynegi'r ffeithiau ydw i - nid ceisio dy ennill i fy achos.\nAlwyn ap Huw 9:52 pm\nDydy dy ddal ddim yn gywir, mae'n hurt o anghywir. Pwrpas gwleidyddiaeth economaidd yw newid y status quo, dy ddadl di yw mai fel'na mae hi ac fel na fydd hi am fyth bythoedd Amen, ac mae unrhyw un sydd am newid pethau yn ffŵl gwirion.\nOs nad yw Plaid Cymru am weld newid er gwell i Gymru trwy gryfhau ei heconomi a thrwy wellau ei chysylltiadau mewnol gwaeth iddi roi'r ffidl yn y to, mae'r pleidiau eraill yn ddigon bodlon sicrhau bod pethau yn aros yr un fath fel yr wyt ti'n dymuno!\nrhydian fôn 11:06 pm\nAlwyn: Yn union, mae gwleidyddiaeth yno i newid y status quo. A sut mae gwneud hyn? Trwy argyhoeddi mwyafrif i gefnogi newid. A oes galw hynod am gyswllt De-Gogledd? A fydd pobl yn hapus i weld rhan mawr o gyllideb y Cynulliad yn cael ei wario ar gyswllt trafnidiaeth pan nad oes angen economaidd amdano?\nHefyd, ni all gwleidydda ein symud drws nesa' i Ffrainc. Lloegr fydd ein marchnad mwyaf am y dyfodol gweladwy. Does dim ffordd o newid hyn. Mae'r ffaith yma yn creu goblygiadau economaidd na ellir eu anwybyddu, faint bynnag yr wyt ti eisiau gwneud hynny.\nAlwyn ap Huw 3:20 am\nRhydian bach, rwyt yn amlwg yn methu gweld tu hwnt i dy flincars pleidiol!\nMae BILIWN o bunnoedd wedi eu clustnodi i wella cysylltiadau'r Deheubarth a Llundain - mae’r Blaid yn ceisio’r clod am sicrhau'r fath wariant.\nOs oes gan y Blaid y fath ddylanwad, paham o paham na ddefnyddiwyd y fath dylanwad i sicrhau biliwn i wella cysylltiadau mewnol Cymru?\nY gwir yw, wrth gwrs, nad oedd gan Plaid Cymru Ff**- oll i wneud a’r penderfyniad, ac mae troelli dibwys syn’ niweidio’r angen am gysylltiadau mewnol Cymreig yw’r holl lol botas.\nrhydian fôn 11:09 am\nAlwyn, biliwn yn gyfangwbl - tua chwarter y lein sydd yng Nghymru.\nMae'r Blaid wedi ymgyrchu am hyn fel buddsoddiad yn y De ers degawdau, felly pam na ddylem ddathlu?\nDwi yn nodi nad wyt yn ymateb i fy nadleuon uchod.\nCangen Bontnewydd Branch, Plaid Cymru 11:26 am\nrhydian fôn 11:28 am\nI ddod yn ol ar dy sylw am "niweidio'r angen am gysylltiadau mewnol Cymreig", sut?\nSut mae sicrhau fod cysylltiadau da i'n marchnad mwyaf yn niweidio'r angen am gysylltiadau mewnol? Byddai linc gwell i'r Iwerddon yn dda hefyd - fyddai hynny hefyd yn niweidio'r angen, neu linc awyr o Ynys Môn i Gaeredin? I fod yn wlad llwyddianus, mae angen cysylltiadau da yn fewnol ac yn allanol.


SPCK Assemblies (Cymraeg) - Pobl Ysbrydoledig: Nifer o bobl ifanc\nPobl Ysbrydoledig: Nifer o bobl ifanc\nCyflawniadau plant a phobl ifanc ysbrydoledig\nDathlu'r gwahaniaeth y mae plant a phobl ifanc ysbrydoledig yn ei wneud i fywydau pobl eraill.\nCasglwch rai delweddau o blant a phobl ifanc sydd wedi gwneud gwahaniaeth i fywydau pobl eraill. Caiff rhai enghreifftiau eu rhoi yma ac ym mhrif gorff testun y gwasanaeth hwn, ond gall fod prosiectau lleol y byddech chi fel arweinydd y gwasanaeth yn dymuno cyfeirio atyn nhw.\n- Katie Stagliano, a sefydlodd Katie’s Krops: http://www.katieskrops.com/\n- James Curtis, llysgennad ifanc gyda’r elusen, Auditory Verbal UK: http://www.avuk.org/award-success-deaf-young-ambassador-james-curtis/\n- Ryan Hreljac, a ddechreuodd y sefydliad Ryan’s Well Foundation: https://www.ryanswell.ca/\n- Elle Grace Morris, sy’n dioddef â’r cyflwr ffibrosis cystig : https://www.facebook.com/elleswishes/\nMae llawer o sefydliadau sy'n anrhydeddu plant a phobl ifanc ledled y byd am eu gwaith - mae dau o’r rhain yn cael eu rhestru yma.\n- The Diana Award: http://diana-award.org.uk/about\n- WellChild Awards: https://www.wellchild.org.uk/event/wellchild-awards\nMeddyliwch am adeg pan oeddech chi wedi gwneud gwahaniaeth i fywyd rhywun. Efallai eich bod wedi ymwneud â chodi arian, fel taith gerdded noddedig neu gyfnod o ddistawrwydd noddedig. Efallai eich bod wedi gwirfoddoli eich amser i helpu eraill trwy wasanaethu ar stondin mewn digwyddiad codi arian, neu gynorthwyo pobl oedrannus gyda'u siopa. Mae'r holl bethau hyn yn ffyrdd ardderchog o helpu pobl eraill, ac fel y dywedodd Steve Jobs, cyd-sefydlydd cwmni Apple, ‘Things don’t have to change the world to be important.’\nHeddiw, rydym yn mynd i drafod rhai pobl ifanc sydd wedi cymryd eu hystyriaethau am gyfrifoldeb cymdeithasol ymhellach fyth yn eu nod o helpu eraill. Maen nhw'n byw mewn gwahanol rannau o'r byd, ac mae'r cyfraniadau a wnaethon nhw yn wahanol iawn, ond maen nhw i gyd yn rhannu'r un syniad am gyfrifoldeb a thosturi. Nod pob un ohonyn nhw yw gwneud bywydau pobl eraill yn well.\nWeithiau, gall dim ond rhywbeth bach ein hysbrydoli. Mae KatieStaglianoyn byw yn America. Pan oedd hi'n naw mlwydd oed, fe ddaeth â hedyn bresychen adref yn rhan o Raglen yn ei hysgol o'r enw: 'Bonnie Plants 3rd Grade Cabbage Program'. Fe ofalodd Katie am ei hedyn a'i feithrin nes iddo dyfu yn llysieuyn enfawr yn pwyso 40 pwys! Cyflwynodd Katie ei bresychen i gegin gawl, a chafodd ei defnyddio i fwydo dros 275 o bobl. O'r un fresychen fe ddatblygodd y syniad ar gyfer ‘Katie’s Krops’, sef prosiect i greu gerddi llysiau lle byddai modd cyfrannu cynnyrch ffres ac iachus i bobl mewn angen.\nHeddiw, mae 'Katie’s Krops' yn cynnig grantiau i blant rhwng naw a 16 oed, sy'n eu galluogi i brynu'r deunyddiau y maen nhw eu hangen i dyfu eu cynnyrch eu hunain. Mae lleoedd tyfu'n amrywio mewn maint, o botyn sydd yn ddigon mawr i dyfu un llysieuyn i ‘gae pawb’ neu randir penodedig. Mae'r syniad yn un syml, yn hwyl ac yn llwyddiannus dros ben - yn y flwyddyn 2015, roedd 83 o erddi 'Katie's Krops' ledled America. Mae'r gerddi nid yn unig yn cynhyrchu cyflenwadau iachus ar gyfer y newynog, ond maen nhw hefyd yn rhoi grym i'r rhai sy'n tyfu'r llysiau, drwy eu darparu â sgiliau bywyd gwerthfawr a meithrin ynddyn nhw'r syniad o falchder a chyfrifoldeb.\nCafodd bachgen pymtheg mlwydd oed o'r enw James Curtis effaith enfawr hefyd. Y llynedd, fe enillodd y wobr 'The Children’s Achievement Award' a oedd yn rhan o'r 'The Children and Young People Now Awards'. Mae'n llysgennad ar ran elusen o'r enw 'Auditory Verbal UK', sy'n addysgu babanod a phlant byddar i wrando a llefaru fel eu bod yn gallu cyflawni eu llawn botensial mewn bywyd. Mae James yn gweithio gyda'u rhieni ac yn hyfforddi cynghorau a gweithwyr proffesiynol y gwasanaeth iechyd gwladol ar ran plant byddar. Cododd fwy na'r swm o £500,000 tuag at hyfforddi mwy o therapyddion clybodol geiriol trwy annerch cannoedd o weithwyr busnes proffesiynol. Mae hyn yn gyflawniad enfawr i unrhyw laslanc, ond hyd yn oed yn fwy o gamp o wybod fod James wedi cael ei eni'n hollol fyddar ac wedi gorfod derbyn blynyddoedd o therapi clybodol geiriol. Nid yn unig y mae'n eiriolwr ysbrydoledig ar ran plant a phobl ifanc sy'n fyddar, ond mae hefyd yn ddelfryd o gymeriad i laslanciau eraill.\nMae Ryan Hreljac yn byw yng Nghanada. Pan oedd yn chwe blwydd oed, fe ddysgodd am y canlyniadau dinistriol yr oedd pobl yn eu hwynebu mewn gwledydd lle'r oedd diffyg glanweithdra a dim modd gallu cael cyflenwad o ddwr glân, ffres. Er ei fod yn ifanc iawn, roedd ganddo deimlad mor gryf fel ei fod eisiau mynd i’r afael â'r broblem. Ar y dechrau, aeth Ryan ati i wneud tasgau ychwanegol i ennill arian. Ymhellach ymlaen, fe ddechreuodd gymryd rhan mewn digwyddiadau siarad cyhoeddus gyda'r bwriad o godi'r $2,000 oedd ei angen ar gyfer ei ffynnon gyntaf yng ngogledd Uganda. Dair blynedd yn ddiweddarach, cafodd y 'Ryan’s Well Foundation' ei sefydlu. Heddiw, mae gan dros 992 o gymunedau yn meddu ar ddwr glân o ganlyniad i'r prosiect hwn ac adeiladwyd 1,153 o doiledau mewn 16 gwlad. Mae'r Sefydliad wedi achub bywydau trwy leihau'r risg o haint ac wedi rhoi i fwy na miliwn o bobl fregus obaith am ddyfodol mwy llewyrchus.\nDeg oed yw Elle Grace Morris. Cafodd ei rhieni wybod ei bod yn dioddef o'r cyflwr meddygol, ffibrosis cystig (cystic fibrosis), pan oedd hi'n 15 mis oed. Mae Elle angen trawsblaniad ysgyfaint dwbl, ond mae'r ffordd hawddgar ddewr a haelionus sydd ganddi wedi cael effaith uniongyrchol ar bawb sy'n cyfarfod â hi. Er gwaethaf ei hafiechyd, fe gafodd Elle'r syniad o recordio cân er mwyn codi arian at Ymddiriedolaeth Ffibrosis Cystig ac Elusen Plant yn Ysbyty Great Ormond Street yn Llundain. Roedd hi'n dymuno rhoi rhywbeth yn ôl i'r sefydliadau a oedd wedi ei helpu hi a phlant eraill, trwy godi ymwybyddiaeth am ffibrosis cystig a phwysigrwydd rhoi organau ar gyfer trawsblaniad. Gyda chymorth ei mam, fe berswadiodd nifer o enwogion i recordio cân er mwyn codi arian. Mae gan y gân, o'r enw 'Breathe - life unlimited', cymaint â 200 o bobl yn y cast yn cyd-ganu. Mae'r cast yn cynnwys rhai sy'n byw gyda'r cyflwr ffibrosis cystig, a hefyd 35 o enwogion, yn eu mysg Olly Murs a Rita Ora. Mae'r gân yn cynnwys pawb ohonyn nhw'n anadlu'n ddwfn dros gefndir o gerddoriaeth gan offerynnau cerddorol.\nFe ddywedodd yr awdures, Sarah Addison Allen, 'You can't change where you came from, but you can change where you go from here.’\nGadewch i ni feddwl am bobl yr ydym newydd glywed eu storïau. Gyda phob un ohonyn nhw, fe ddatblygodd syniad syml yn rhywbeth arwyddocaol.\nGofynnwch i'r myfyrwyr pa beth yn eu storïau wnaeth eu hysbrydoli.\nMae Katie, James, Ryan ac Elle i gyd yn bobl ifanc dewr, gofalgar a thosturiol. Fe wnaeth pob un ohonyn nhw gael eu hysbrydoli i wneud newid cadarnhaol trwy godi ymwybyddiaeth gadarnhaol ynglyn â materion a oedd yn bwysig iddyn nhw. Roedden nhw'n dymuno gwneud y dyfodol yn well ar gyfer pobl eraill.\nGofynnwch i'r myfyrwyr ydyn nhw’n gallu meddwl am ffordd y gallen nhw wneud gwahaniaeth.\nEfallai nad oes gennych syniad a fyddai’n gallu datblygu'n brosiect enfawr, ond efallai y gall bawb ohonom wneud rhywbeth am ychydig oriau bob mis a fyddai'n fodd o helpu gwella ychydig ar fywyd rhywun. Efallai y gallen ni fod yn ymwneud â gwaith gwirfoddoli neu godi arian. Neu, efallai y gallech chi feithrin dewrder i gymryd y camau cyntaf tuag at rywbeth mwy!\nDiolch i ti am bobl ifanc fel Katie, James, Ryan ac Elle, sydd wedi gweithio’n galed i wneud y byd yn lle gwell i fyw ynddo.\nDiolch i ti am y bobl ifanc eraill, ledled y byd, y mae eu synnwyr o gyfrifoldeb yn rhoi ysbrydoliaeth ac angerdd iddyn nhw i helpu eraill.\nHelpa ninnau i fod yn well pobl, sy’n gwneud gwahaniaeth cadarnhaol i fywyd y rhai hynny y byddwn ni’n cwrdd â nhw.\n‘Greatest love of all’ gan Whitney Houston


oeddi teitlau Dechrau Da newydd ar gyfer 2019 | BookTrust\nO fis Mai 2019, bydd pecynnau Babi a Blynyddoedd Cynnar Bookstart Dechrau Da yn mynd allan ledled Cymru, gyda detholiad newydd o lyfrau cyffrous a ddewiswyd gan ein panel o arbenigwyr. Gall pob plentyn yng Nghymru dderbyn y ddau becyn Dechrau Da arbennig hwn cyn eu bod yn dair oed, ac fe’u rhoddir i deuluoedd gan eu hymwelydd iechyd.\nEleni, bydd rhyw 30,000 o fabis yn derbyn y llyfr hardd Bouncing Babies gan Helen Oxenbury fel rhan o’u pecyn Dechrau Da Babi. Fel arfer, bydd teuluoedd yn derbyn y pecyn gan eu hymwelydd iechyd pan fydd eu plentyn yn 6 mis oed.\n'Mae darluniau Bouncing Babies wastad yn gwneud i mi wenu, maen nhw mor serchus, ac mae rhywbeth cynnes a chysurlon iawn am y llyfr hwn.’ Donna Hardman, llyfrgelloedd Blaenau Gwent\nOchr yn ochr â Bouncing Babies mae Anifeiliaid / Animals gan Debbie Powell, llyfr dwyieithog sy’n defnyddio darluniau lliwgar, siapiau sgleiniog i ddenu’r llygad a llawer o gyffwrdd a theimlo. Addaswyd Anifeiliaid i’r Gymraeg yn arbennig ar gyfer Dechrau Da.\nYn y cyfamser, bydd So Cosy gan Lerryn Korda yn cael ei gynnwys ymhob pecyn Blynyddoedd Cynnar, sydd fel arfer yn cael ei roi i blant bach yng Nghymru gan ymwelwyr iechyd pan fydd y plant yn 27 mis oed. Llyfr doniol yw So Cosy, gyda darluniau hardd o anifeiliaid, ac mae’n berffaith ar gyfer cwtsho a rhannu cyn cysgu.\nMae Sanau Cadno / Fox's Socks gan Julia Donaldson hefyd wedi’i gynnwys yn y pecyn Blynyddoedd Cynnar. Mae’r llyfr dwyieithog hwn yn llyfr rhyngweithiol codi’r llabed hyfryd, sy’n rhagorol ar gyfer ei rannu rhwng oedolion a phlant. Mae’r darluniau manwl yn annog trafodaeth, wrth i bawb chwilio am y sanau colledig.\nAriennir Bookstart Dechrau Da gan Lywodraeth Cymru. Mae llawer o adnoddau hwyliog a gwybodaeth ddefnyddiol ar gael yma:\nGwrando ar y straeon hyn yn Gymraeg\nTopics: 0-1 year, 2-3 years, 4-5 years, Bookstart, Early Years, Foundation (Wales), Welsh language, News, Wales


BBC - Blog C2 - : Y Saethau: wedi cael fy nharo gan ciwpid!\nY Saethau: wedi cael fy nharo gan ciwpid!\nCategorïau:\tGwyliwch y Gofod\nCriw C2 | 11:10, Dydd Mawrth, 1 Mawrth 2011\nBand Gwyliwch y Gofod ar C2 yr wythnos yma yw Y Saethau - band ifanc addawol o Gaernarfon.\nMae nw'n rhestru bandiau fel y Red Hot Chili Peppers a Blink 182 fel rhai o'u prif ddylanwadau, ac mae nhw'n dilyn pedigri gwych Ysgol Syr Hugh Owen o greu bandiau fel Eitha Tal Ffranco a magu cerddorion fel y brodyr Osian a Meilir Gwynedd o'r Sibrydion (gynt o'r Beganifs a'r Big Leaves).\nMae nhw eisioes wedi blasu peth llwyddiant yn eu gyrfa ifanc fel rocars, gan ennill cystadleuaeth Brwydr y Bandiau yn y Galeri - ac mae digon o hiwmor y Cofi yn eu geiriau, ac alawon bachog sydd yn gwneud eu caneuon yn rai cofiadwy.\nEwch draw i weld myspace Y Saethau - demos eithaf amrwd sydd yno ar hyn o bryd, ond mae'n dangos eu potensial i gael cryn argraff ar y sîn gerddoriaeth yng Nghymru os wnawn nhw ddal ati.


Tables à manger Delamaison - Ange et beaute\n789.00 EUR En savoir plus Delamaison\n390.00 EUR En savoir plus Delamaison\n1 715.00 EUR En savoir plus Delamaison\n265.00 EUR En savoir plus Delamaison\n715.00 EUR En savoir plus Delamaison\nFel arfer, gall diffygion bach hyn yn hawdd fod yn sefydlog o gysur eich cartref eich hun. Bydd yn llawer rhatach i atgyweiria materion bach hyn ar eich pen eich hun yn hytrach na phrynu dodrefn newydd sbon yn gyfan gwbl. Wrth brynu dodrefn pren, gallwch gael syniad o ansawdd y pren trwy wirio'r argaenau. Edrychwch ar y corneli y darn o ddodrefn i weld pa mor dda y mae'r argaenau gyd-fynd. Os nad yw'r argaenau yn cyfateb o gwbl, maent wedi bod yn creu argraff ar ddarn o bren ffug.Cyn i chi brynu darn newydd o ddodrefn, edrychwch ar y coesau. Byddwch am sicrhau eu bod yn cael eu llunio'n dda ac yn ymuno yn briodol i'r ffrâm. Rwber, bydd plastig neu fetel coesau crafu lloriau ac nid ydynt mor wydn â coesau pren. Dylid Coesau yn ymuno yn gadarn i strwythur y fframio yn hytrach na hoelio yn syml ar. Wrth brynu soffas patrwm, sicrhau bod eu ffabrigau wedi'u cysoni'n briodol.Efallai y byddwch yn gobeithio osgoi gwario arian ar rywbeth newydd, ond nid darn siomedig yn eich tŷ nad ydych yn ei hoffi yn mynd i wneud yn well. Mesur eich lle cyn siopa am ddodrefn. Ni fydd "eyeballed" mesur dorri yma. Mae angen i chi fod yn fanwl gywir ag y gall hyd yn oed ychydig fodfeddi fod yn beth mawr i sut y bydd eich dyluniad cartref yn gweithio allan. Byddwch yn yn siopwr llawer mwy hyderus pan fyddwch yn gwybod yr union dimensiynau sydd eu hangen arnoch.Os nad oes gennych ormod o arian, ond byddwch angen celfi newydd, yn gwybod y gallwch ei gael am ddim. Freecycle a Craigslist yn ddau safleoedd ar-lein lle y mae pobl yn postio dim ond eisiau i gael gwared ar eu dodrefn, felly byddant yn cynnig am ddim. Hyd yn oed os nad yw'r dodrefn yn yn y cyflwr gorau, o leiaf na wnaethoch chi wario unrhyw arian. Cyn i chi brynu darn o ddodrefn, bob amser yn edrych y tu mewn i'r cypyrddau a droriau.


Sengl, Merched Fideo Sgwrsio Dyddio. Download Rhad Ac Am Ddim\nSengl merched sgwrs yn dyddio yn gyflym yn tyfu yn dyddio gymuned poeth lleol senglau sy’n cael eu ar-lein o bob cwr o’r byd. Gallwch yn awr fwynhau yn dyddio i’r dde oddi wrth eich ffôn symudol gan ddefnyddio camera fideo y tu mewn i’ch cell ffôn android neu dabled y ddyfais. Fideo sgwrsio yn gallu bod yn ffordd hwyliog i dreulio y noson gwirio allan yn boeth merched sengl yn eich ardal sy’n efallai y byddwch yn ceisio i hookup heno. Mae yna lawer o ffordd i setup cyfarfyddiadau achlysurol gan ddefnyddio y sgwrs yn dyddio yn system. Pan fyddwch yn chwilio am ffrindiau gyda budd-daliadau mae hwn yn app gwych dim ond ar gyfer hynny, yn enwedig os byddwch yn galluogi eich gwe-gamera yn dyddio opsiwn. Felly ymunwch heddiw a setup eich proffil dyddio. Rhan fwyaf o fenywod yn cael eu ar-lein ac yn barod i flirt a sgwrs. Os ydych yn anghyfarwydd â sut i flirt mae yna nifer o opsiynau i ddechrau arni yn gyflym. Gallwch chi sgwrsio gyda dieithriaid gan ddefnyddio’r sgwrsio gyda unrhyw ferch yn ymddangos yn y app hwn ar ôl i chi setup a gwirio eich cyfrif. Mae hyn yn anhygoel cyfle i chi i ddechrau yn dyddio yn synhwyrol gyda merched sengl. Os ydych yn briod ond yn edrych i hookup heno, yna mae hyn yn hookup dyddio app ar eich cyfer chi. Ein dyddio i oedolion nodwedd fydd yn gadael i chi weld proffiliau preifat. Yn cellwair caru gyda defnyddwyr eraill yn arferol, a hynny yw beth yn dyddio i oedolion yn ymwneud gallwch hyd yn oed ddefnyddio adeiledig yn cellwair caru pics a flirt dyfyniadau unwaith y byddwch yn logio i mewn. I sicrhau eich bod yn gwneud y gorau posibl o’r hyn app ac yn dechrau hooking i fyny gyda merched, rydym yn argymell i chi ddarllen ein canllawiau a ysgrifennwyd gan staff sy’n arbenigwyr yn dyddio. Mewn dim o amser y byddwch yn gallu dewis eich partner am hookup achlysurol neu yn dyddio i oedolion yn cwrdd mewn bywyd go iawn neu hyd yn oed yn well yn dechrau sexting gydag aelodau eraill. I flirt lleol, dewiswch eich dinas. Os ydych sgwrs budr os gwelwch yn dda gwnewch yn siŵr bod aelodau eraill wedi eu cydsynio. A cofio’r holl awgrymiadau dating ydych yn dysgu yn y canllawiau. Lawrlwytho a gosod nawr mae hyn yn dyddio rhad ac am ddim app. Sengl Merched Sgwrs yn Dyddio yn rhad ac am ddim meddalwedd cais gan Eraill is-gategori, yn rhan o’r Gemau Ac Adloniant categori. Y app ar gael yn saesneg ac fe’i diweddarwyd ddiwethaf ar. Gall y rhaglen yn cael ei gosod ar Android.\nSengl Merched Sgwrs Fideo wedi Dyddio ffeil maint. MB ac mae ar gael i’w lawrlwytho oddi ar ein gwefan. Cliciwch y botwm Lawrlwytho gwyrdd uwchben i ddechrau. Hyd yn hyn mae’r rhaglen yn cael ei llwytho i lawr o weithiau. Rydym eisoes yn gwirio bod y download ddolen i fod yn ddiogel, fodd bynnag, ar gyfer eich diogelwch eich hun, rydym yn argymell eich bod yn sganio y meddalwedd lwytho i lawr gyda’ch antivirus. Yma gallwch ddod o hyd i’r changelog o Ferched Sengl Fideo Sgwrsio Dyddio ers iddo gael ei bostio ar ein gwefan ar -. Y fersiwn diweddaraf. ac mae’n ei diweddaru ar y meddal ar -. Gweler isod y newidiadau ym mhob fersiwn: Tywydd ydych yn chwilio am ar-lein dyddio, un noson yn sefyll (yn dyddio i oedolion), cyfarfod partner newydd, neu dim ond Dyddiad hookup fling yr ydym yn sicr yn cael y canllaw i chi. Dysgu sut i dyddiad merched ar-lein gan ddefnyddio poblogaidd o safleoedd sy’n dyddio. Yn achlysurol hookups yn eich dinas — mae mor hawdd ac yn gyfleus â hyn Perffaith hookup app. Ar eich palmwydd, byddwch yn gweld pob un perffaith merched a guys ‘ n giwt sydd ddim yn meddwl i meetup yn eich lleoliad presennol.\nCalonnau ar Dân yn Dyddio yn cael y mwyaf newydd ac yn poethaf yn dyddio app ar y farchnad. Paratoi i fod yn chwythu i ffwrdd gan ein miliynau o hawdd mynd aelodau sydd i gyd yn cael un peth yn gyffredin — maent yn chwilio am carefree ac yn hwyl amser\n← Mae hyn yn ferch gyda iselder yn siarad, beth prin y mae dyn yn HuffPost yr Almaen


Ffatri a chyflenwyr plât plastig alwminiwm fflworocarbon lliwgar | Jixiang\nMae disgleirdeb panel alwminiwm-plastig fflworocarbon lliwgar (chameleon) yn deillio o'r siâp naturiol a thyner y mae'n cael ei gyfuno ag ef. Fe'i enwir oherwydd ei liw cyfnewidiol. Gall wyneb y cynnyrch gyflwyno amrywiaeth o effeithiau pearlescent hardd a lliwgar gyda newid ffynhonnell golau ac ongl yr olygfa. Mae'n arbennig o addas ar gyfer addurno dan do ac awyr agored, cadwyn fasnachol, hysbyseb arddangosfa, siop 4S ceir ac addurno ac arddangos eraill mewn mannau cyhoeddus.\nMae disgleirdeb panel alwminiwm-plastig fflworocarbon lliwgar (chameleon) yn deillio o'r siâp naturiol a thyner y mae'n cael ei gyfuno ag ef. Fe'i enwir oherwydd ei liw cyfnewidiol. Gall wyneb y cynnyrch gyflwyno amrywiaeth o effeithiau pearlescent hardd a lliwgar gyda newid ffynhonnell golau ac ongl olygfa. Mae'n arbennig o addas ar gyfer addurno dan do ac awyr agored, cadwyn fasnachol, hysbyseb arddangosfa, siop 4S ceir ac addurno ac arddangos eraill mewn mannau cyhoeddus.\nMae haen wyneb y plât alwminiwm-plastig lliwgar yn mabwysiadu materials 70% o ddeunyddiau cotio fflworocarbon tri fel y deunydd sylfaen, ac yn ychwanegu Pearlescent Mica a deunyddiau newydd eraill. Mae ganddo liw hyfryd a meddal fel metel. Mae'n gwneud defnydd llawn o ryngweithio myfyrio, plygiant, diffreithiant ac amsugno rhwng golau a deunydd i ffurfio lliw rhyfeddol natur, er mwyn ffurfio'r teimlad esthetig gweledol o arwyneb arnofio.\n1. Mae lliw'r wyneb yn newid gyda newid ffynhonnell golau ac ongl wylio;\n2. Sglein arwyneb uchel, mwy nag 85%;\nMae'n addas ar gyfer addurno lleoedd cyhoeddus dan do ac awyr agored, cadwyn fasnachol, hysbyseb arddangosfa, siop 4S ceir, ac ati.\nBlaenorol: Plât plastig alwminiwm hunan-lanhau Nano


Os nad yw cost y biliau wedi’i gynnwys yn eich rhent, yna rydych chi'n gyfrifol am eu talu lle bo hynny'n berthnasol; nwy, trydan a dwr. Y diwrnod rydych chi'n symud i mewn, gwnewch gofnod o’r rhifau ar y mesuryddion nwy a thrydan a throsglwyddwch nhw i'r cyflenwyr; fel arall gallech gael eich gorfodi i dalu biliau’r tenantiaid blaenorol.\nOs ydych chi'n ansicr ynglyn â phwy yw'ch cyflenwyr, defnyddiwch y cysylltiadau canlynol i ganfod pwy ydyn nhw:\nI gael manylion eich cyflenwr nwy, ffoniwch: 0870 608 1524.\nI gael manylion eich cyflenwr trydan, ffoniwch: 0845 270 9101.\nI gael manylion eich cyflenwr dwr ffoniwch 0800 052 0145.\nFel arfer mae'n bosib cael mwy nag un enw ar y biliau. Os mai dim ond un person sy'n llofnodi ar gyfer y cyflenwad, yna mae'r person hwnnw'n gyfrifol am dalu'r biliau. Gwnewch yn siwr nad chi yw'r unig berson sydd â’i enw ar y biliau, neu mewn achosion lle mae un person yn cymryd cyfrifoldeb bod gennych chi dystiolaeth fod taliad wedi cael ei wneud, oherwydd gall problemau godi yn sgil talu biliau.\nEfallai y byddwch am ymchwilio i newid cyflenwr drwy ddefnyddio gwefan gymharu prisiau a achredir gan Ofgem. Cyn i chi wneud penderfyniad, edrychwch ar delerau eich cytundeb tenantiaeth a gwiriwch y cwmni cyfleustodau i sicrhau nad ydych wedi eich clymu am gyfnod penodol sy'n hirach na'r denantiaeth.\nCofiwch y gall costau ynni fod yn ddrud, felly mae’n bwysig cyllidebu’n ofalus a defnyddio ynni'n effeithlon. Am ragor o wybodaeth, gan gynnwys awgrymiadau ar sut i fod yn effeithlon o ran eich defnydd o ynni, ewch i www.energysavingtrust.org.uk\nCyfryngau a Gwasanaeth Band Eang\nChwiliwch am y fargen orau a gwiriwch delerau ac amodau'r contract bob amser. Ar gyfer rhai gwasanaethau, mae’n bosib y bydd angen caniatâd eich landlord arnoch.\nMae myfyrwyr cofrestredig llawn-amser wedi'u heithrio rhag gorfod talu treth y cyngor. Gall myfyrwyr Prifysgol Aberystwyth ofyn am dystysgrif gofrestru fel prawf eu bod wedi cofrestru drwy eu Cofnod Myfyrwyr ar-lein. Gellir argraffu tystysgrifau y gwnaed cais amdanynt ar unwaith, mewn lliw, neu gellir eu casglu o F11 Adeilad Cledwyn, Campws Penglais, ddau ddiwrnod gwaith o'r dyddiad y gofynnwyd amdanynt.\nOs ydych chi'n rhannu gyda thenantiaid nad ydynt yn fyfyrwyr, bydd rhaid iddyn nhw dalu treth y cyngor. Gall gofynion talu treth y cyngor fod yn faes cymhleth; os oes gennych chi unrhyw amheuaeth, cysylltwch â ni i drafod eich opsiynau.\nMae'n rhaid i chi gael Trwydded Deledu ddilys os ydych chi'n gwylio neu'n recordio rhaglenni teledu wrth iddynt gael eu dangos ar y teledu. Nid yw'n gwneud unrhyw wahaniaeth pa offer rydych chi'n ei ddefnyddio, p'un a yw'n liniadur, cyfrifiadur, consol gemau, ffôn symudol, blwch digidol, neu set deledu - mae angen trwydded arnoch o hyd. O 2016, mae'n rhaid bod gennych drwydded deledu i lawrlwytho neu wylio rhaglenni'r BBC ar iPlayer - yn fyw, drwy wasanaeth dal-i-fyny neu ar alw, ar unrhyw ddyfais.\nAm fwy o wybodaeth am drwyddedau teledu, cysylltwch â ni neu ewch i www.tvlicensing.co.uk.\nEich landlord sy'n gyfrifol am yswirio'r eiddo ac unrhyw eitemau maen nhw’n berchen arnynt, ond rydych chi'n gyfrifol am yswirio'ch eiddo personol eich hun. Mae tai myfyrwyr yn dargedau poblogaidd gan ladron manteisgar ac os ydych chi'n berchen ar eitemau gwerthfawr fel teledu neu liniadur, gall trefnu yswiriant ar gyfer y rheiny gynnig amddiffyniad pe bai'r gwaethaf yn digwydd. Cofiwch nad yw yswiriant yn ddewis amgen i fod yn gydwybodol am ddiogelwch; os bydd lleidr yn mynd i mewn drwy ddrws neu ffenest sydd heb eu cloi, efallai na fydd eich cwmni yswiriant yn fodlon talu allan.\nMae'n ofyniad cyfreithiol i'r landlord gael yr holl offer nwy mewn eiddo rhent wedi'i wirio'n flynyddol a rhoi copi o'r dystysgrif diogelwch nwy i'w tenantiaid. Os ydych chi wedi gofyn am gopi o'r dystysgrif ar gyfer eich eiddo ac nad yw wedi'i ddarparu, gallwch chi reportio eich landlord i ddolen Cyngor Diogelwch Nwy yr Awdurdod Iechyd a Diogelwch (HSE) ar 0800 300363 neu drwy fynd i www.hse.gov.uk/gas/domestic/.\nMae hyn yn bwysig oherwydd ni allwch weld, blasu nag arogli carbon monocsid, ond mae’n hynod beryglus a gall eich lladd. Fe'i cynhyrchir gan gyfarpar sy'n llosgi tanwydd fel nwy; gall hyd yn oed offer sy’n cael ei wasanaethu’n rheolaidd gynhyrchu carbon monocsid.\nYstyriwch brynu larwm carbon-monocsid wedi’i gymeradwyo at y Safon Brydeinig am tua £15-20. Nid oes rhaid i landlordiaid ac asiantau ddarparu'r rhain, ond maen nhw ar gael o'r rhan fwyaf o siopau DIY.\nMae gan landlord gyfrifoldeb i sicrhau bod y gwifrau ac unrhyw offer trydanol sy’n cael eu cynnwys fel rhan o’r cytundeb ar gyfer y llety yn ddiogel ac yn gweithio’n iawn. Mae hyn yn cynnwys pob gwresogydd, ffwrn, tegell ac unrhyw gyfarpar trydanol eraill.\nAm ragor o wybodaeth am ddiogelwch trydanol, cysylltwch â ni neu ewch i www.electricalsafetyfirst.org.uk.\nOs ydych chi'n pryderu nad yw offer trydanol yn ddiogel ac nad yw'ch landlord yn barod i'w wirio, gallwch gysylltu ag adran Safonau Masnach yr awdurdod lleol. Mae dyletswydd ar adrannau safonau masnach i orfodi deddfwriaeth sy'n ymwneud â diogelwch y cyfarpar trydanol sy’n cael eu cynnwys fel rhan o’r cytundeb ar gyfer yr eiddo.\nI roi gwybod am unrhyw bryderon, neu am fwy o wybodaeth ewch i www.ceredigion.gov.uk/busnes/safonau-masnach.\nDodrefn a gyflenwir gan y Landlord\nMae gan eich landlord gyfrifoldeb i denantiaid ynghylch diogelwch y dodrefn sydd yn y ty neu fflat. Os oes dodrefn meddal (gan gynnwys gwelyau) yn yr eiddo, chwiliwch am label arnynt sy’n dangos cydymffurfiaeth â chyfreithiau diogelwch tân. Os nad oes label o’r fath, gofynnwch i'ch landlord am gael gafael ar ddodrefn yn ei le.\nOs oes gennych chi unrhyw bryderon, neu os ydych chi am gael mwy o wybodaeth ewch i www.ceredigion.gov.uk/busnes/safonau-masnach.\nMae'n bwysig nodi bod lefel troseddu yn Aberystwyth yn arbennig o isel, ond ni ellir byth gael gwared ar y risg o ddioddef yn sgil trosedd. Mae yna fesurau y gallwch chi eu cymryd i leihau'r risg. Dyma rai awgrymiadau defnyddiol\nGwnewch yn siwr fod ffenestri a drysau y gellir eu cloi yn eich ty neu fflat, a bod cloeon mortis wedi’u gosod, gyda chloeon i’w troi â bawd ar y tu mewn.\nGwnewch yn siwr bod eich eiddo yn ddiogel pan fyddwch chi'n gadael y ty, hyd yn oed os ydych chi ond yn mynd allan am bum munud.\nPeidiwch â gadael pethau gwerthfawr megis gliniaduron neu offer electronig arall heb neb i gadw llygad arnynt, neu mewn mannau lle gall eraill eu gweld yn hawdd drwy’r ffenest; mae lladrad yn fwy tebygol o ddigwydd mewn eiddo lle mae mynediad yn hawdd.\nEwch â’ch pethau gwerthfawr adref gyda chi dros y gwyliau,\nYmunwch ag Immobilize - mae'n wasanaeth am ddim, mae’n syml ac mae’n eich galluogi i gofrestru'ch eitemau gwerthfawr ar-lein.\nOs ydych chi'n byw mewn neuaddau neu fflatiau, peidiwch â gadael i ddieithriaid eich dilyn i mewn i'r eiddo; os oes rhywun yn byw yno, dylent fod â’u hallweddi eu hunain i gael mynediad i’r adeilad.\nPan fydd landlord yn gwneud cais am Drwydded Ychwanegol ar gyfer Ty Amlfeddiannaeth, bydd Cyngor Ceredigion yn gofyn am asesiad risg diogelwch tân a gall osod amodau ar gyfer diogelwch tân.\nAm ragor o wybodaeth am asesiadau risg diogelwch tân, ewch i:\nFelly mae'n bwysig peidio ag ymyrryd â chyfarpar o'r fath oni bai bod ei angen; isod mae rhai awgrymiadau i sicrhau bod pob un o’r mesurau hyn yn cadw'ch eiddo'n ddiogel:\nPeidiwch â thynnu i ffwrdd unrhyw fecanwaith sy’n cau drysau tân.\nPeidiwch â gosod unrhyw beth yn erbyn drysau tân i’w cadw ar agor.\nPeidiwch byth â gorchuddio neu dynnu batris allan o synhwyrydd mwg neu wres.\nRhowch brawf ar larymau mwg yn rheolaidd (lle bo'n bosibl).\nRhowch wybod i'r landlord neu asiant gosod ar unwaith os yw'r diffoddwr tân neu'r larwm dân wedi cael eu defnyddio.\nCofiwch y gallai fod yn rhaid i chi dalu o'ch blaendal os caiff offer ei ddefnyddio neu ei drin yn amhriodol.\nAm ragor o wybodaeth am atal tân, ewch i: www.firekills.gov.uk.\nYng Nghymru, mae tua un o bob chwe eiddo mewn perygl o lifogydd, ac mae’n bosib nad yw’r bobl sy'n byw mewn ardaloedd risg llifogydd hyd yn oed yn sylweddoli mai dyna yw’r achos. O ganlyniad, mae Cyfoeth Naturiol Cymru yn awyddus i bob myfyriwr yn Aberystwyth fod yn ymwybodol o'r risg, waeth pa mor anaml neu anghyffredin fydd llifogydd.\nI wirio a yw'r eiddo rydych chi'n ei rentu mewn perygl o lifogydd, neu sut i reoli risg llifogydd a chofrestru ar gyfer rhybuddion llifogydd am ddim, ewch i www.cyfoethnaturiol.cymru/llifogydd.\nCaiff safonau cartrefi ar rent eu rheoli gan hawliau tenant o dan y cytundeb tenantiaeth a'r cyfreithiau a orfodir gan yr awdurdod lleol. Mae'r awdurdod lleol, Cyngor Sir Ceredigion, yn gyfrifol am wirio safonau mewn eiddo rhent yn Aberystwyth. Mae rhai tai myfyrwyr a rennir yn dod o dan y rheoliadau ar gyfer Tai Amlfeddiannaeth (HMO). Mae'r rhain yn cynnwys safonau gofynnol ar gyfer cyfleusterau ymolchi a chegin, maint ystafelloedd a diogelwch rhag tân.\nMae'n rhaid i rai tai mewn ardaloedd penodol fod â thrwydded ychwanegol gan Gyngor Sir Ceredigion, hyd yn oed os nad ydynt yn cael eu cynnwys gan drwyddedu gorfodol ar gyfer Tai Amlfeddiannaeth. Os ydych chi'n rhentu eiddo sydd â 3 neu fwy o denantiaid, gan ffurfio dau neu fwy o deuluoedd, yn Aberystwyth neu’r cyffiniau, bydd angen trwydded ychwanegol.\nOs ydych chi eisiau gwirio a yw eich eiddo wedi'i drwyddedu neu os ydych chi'n credu nad yw'n cyrraedd y safonau gofynnol, gallwch gysylltu â Thîm Llesiant Cymunedol Cyngor Sir Ceredigion ar 01545 572105 neu ewch i:\nByddwch yn gallu trafod eich sefyllfa ac, os oes angen, trefnu i aelod staff y Cyngor ymweld â'ch eiddo a chynnal asesiad llawn. Os oes angen cymryd camau i wella’r eiddo fel ei fod yn ateb y gofynion, bydd y Cyngor yn cysylltu â'ch landlord. Nid oes angen caniatâd gan y landlord arnoch cyn cysylltu â'r Cyngor.\nGall landlordiaid fod yn gyfrifol yn gyfreithiol o dan y cytundeb tenantiaeth am drwsio’r eiddo; serch hynny nid yw hyn fel arfer yn cynnwys gwneud gwelliannau penodol oni bai bod y rhain wedi'u cynnwys yn y cytundeb tenantiaeth. Mae'r gwaith atgyweirio y mae landlordiaid yn gyfrifol amdano dan y gyfraith yn cynnwys:\nAdeiladwaith a thu allan yr adeilad e.e. y to, cafnau bargod, waliau, ffenestri a drysau.\nSystemau gwresogi a dwr poeth.\nPibellau, draeniau, sinciau, baddonau, toiledau a’r ystafell ymolchi.\nOffer nwy gan gynnwys pibellau, simneiau ac awyru.\nDylent drwsio unrhyw ddifrod i’r addurniad a achosir gan adfeiliad, cynnal unrhyw offer a ddarparwyd gyda'r llety a chadw'r eiddo yn rhydd o beryglon iechyd a diogelwch difrifol. Gall eich cytundeb tenantiaeth gynnwys cyfrifoldebau ychwanegol, ond ni allant ddileu'r oblygiadau sylfaenol hyn.\nLlygod a Phlâu Eraill\nGall Cyngor Sir Ceredigion roi cyngor i chi ar ddelio â phroblemau plâu, gan gynnwys llygod, llygod mawr a llau gwely. Codir tâl am eu gwasanaethau. Efallai na fydd eich landlord yn fodlon talu am y gwasanaeth os ydynt yn teimlo bod diffyg glendid neu fethu â gwaredu sbwriel wedi achosi'r broblem. Os oedd y broblem yn bodoli pan wnaethoch chi symud i mewn, neu os oes problem â'r eiddo sy'n cyfrannu at y sefyllfa, gallwch ofyn i'ch landlord dalu’r gost (neu gyfrannu ati).\nI gael rhagor o wybodaeth am ddelio â phlâu, cysylltwch â nhw neu ewch i:\nOs ydych chi eisiau ailaddurno neu wneud unrhyw newidiadau eraill i'r eiddo, rhaid i chi gael caniatâd y landlord cyn gwneud hynny; fe'ch cynghorir i gael hyn mewn ysgrifen.\nHysbysu’r landlord am atgyweirio\nOs oes angen unrhyw waith trwsio, rhowch wybod i’r landlord am hynny ar unwaith a chadarnhewch hyn mewn ysgrifen; mae hyn yn eich darparu â thystiolaeth o bryd a sut yr ydych wedi dwyn sylw’r landlord i’r materion hyn os bydd angen i chi gymryd camau pellach. Os oes gan eich landlord neu asiant eu prosesau eu hunain, gwnewch yn siwr eich bod chi'n eu defnyddio, ond dylech bob amser ofyn am gopi o unrhyw ffurflenni rydych chi'n eu cwblhau.\nWrth reportio bod angen atgyweirio, cofiwch fod yn benodol, nodwch union natur y broblem, pa ystafell, beth yw effeithiau'r adfeiliad ac i'ch landlord neu asiant gadarnhau pryd y bydd y gwaith trwsio’n cael ei wneud. Dylid mynd ati i atgyweiriadau o fewn amser rhesymol, a fydd yn amrywio gan ddibynnu ar natur y gwaith trwsio. Isod mae rhai awgrymiadau:\nGwaith Trwsio Brys - o fewn 1-2 diwrnod. Gwaith atgyweirio sydd ei angen i osgoi perygl i iechyd, risg i ddiogelwch tenantiaid neu ddifrod difrifol i adeiladau neu eiddo tenantiaid; er enghraifft offer nwy, boeler wedi torri, toiled neu gloeon drysau allanol wedi torri.\nGwaith Trwsio sydd â llai o frys amdano - o fewn 5 diwrnod gwaith. Atgyweirio diffygion sy'n effeithio'n sylweddol ar gysur neu hwylustod y tenantiaid, er enghraifft toeau sy'n gollwng, plâu neu fân graciau mewn ffenestri.\nGwaith Trwsio nad oes brys mawr amdano - o fewn 28 diwrnod. Atgyweirio sydd ddim yn perthyn i’r ddau gategori uchod, er enghraifft gosod cafnau bargod, fframiau ffenestri newydd neu waith cosmetig.\nFel rheol, dylai'r landlord neu'r asiant drefnu amser a dyddiad addas pan ellir gwneud y gwaith trwsio. Oni bai ei fod yn fater brys, fel rheol bydd angen rhybudd o 24 awr o leiaf (yn ddelfrydol yn ysgrifenedig) cyn iddyn nhw neu unrhyw weithwyr gyrraedd. Dylai gweithwyr bob amser ddiogelu'r eiddo wrth adael, a dylent gloi pob drws ar ôl iddynt orffen.\nPan nad yw’r landlord yn gweithredu\nOs oes oedi afresymol, ysgrifennwch lythyr neu e-bost arall yn nodi bod gwaith trwsio’n dal i fod angen ei wneud, gan atgoffa'r landlord o'u cyfrifoldebau - lle bo modd, rhowch rhwng 24 a 36 awr i’r landlord neu asiant ymateb. Cadwch gopïau o'ch negeseuon e-bost ac anfonwch lythyrau drwy ddanfoniad cofnodedig, fel y bydd gennych brawf eu bod yn cael eu derbyn.\nOs nad oes ymateb o hyd, dylech geisio cyngor pellach. Mae gan yr awdurdod lleol (Cyngor Ceredigion) bwerau a dyletswyddau helaeth sy'n ei gwneud yn ofynnol i landlordiaid wneud gwaith atgyweirio. Os na wneir yr atgyweiriadau yn brydlon ac i safon foddhaol ar ôl i chi ysgrifennu at y landlord, yna cysylltwch â ni i drafod eich opsiynau.\nNi ddylech fyth ddal rhent yn ôl na cheisio tenantiaeth arall oherwydd bod y landlord wedi methu gwneud gwaith trwsio, gan y byddwch chi'n torri eich cytundeb. Er y gallech deimlo'n bod cyfiawnhad dros wrthod talu rhent neu ganfod llety arall, gallai eich landlord ddwyn achos llys yn eich erbyn.\nMae Gwasanaeth Cynghori UMAber yn cynnig cyngor a gwybodaeth sy’n gyfrinachol, yn ddiduedd ac yn ddi-dâl i holl fyfyrwyr Prifysgol Aberystwyth.\nCynnig cefnogaeth os oes anghydfod, gan gysylltu â'r landlord neu asiant gosod.\nEich helpu i gasglu tystiolaeth briodol ynghyd, pan fod angen, fel sail i'ch achos.\nMae’r gwasanaeth yn cael ei ddarparu ar e-bost a thros y ffôn. Hefyd, rydyn ni’n cynnal gweithgareddau a digwyddiadau eraill i ddatblygu ymwybyddiaeth o hawliau a chyfrifoldebau myfyrwyr, er mwyn sicrhau eich bod chi mor hapus ac iach â phosib yn ystod eich cyfnod yn Aberystwyth.\nI drafod pob opsiwn sydd ar gael i chi, gan gynnwys pa gymorth sydd ar gael i chi, mae croeso i chi gysylltu gan ddefnyddio’r dulliau isod:\nSafonau Masnach Cyngor Sir Ceredigion\nCanllaw Safonau Llety Cyngor Sir Ceredigion ar gyfer Tai Amlfeddiannaeth\nTîm Llesiant Cymunedol Cyngor Sir Ceredigion\nGwasanaethau Dull o Fyw Cyngor Sir Ceredigion\nAdolygwyd: Chwefror 2019\nYmwrthodiad: Rydym wedi gwneud pob ymdrech i sicrhau bod y wybodaeth yn y canllaw hwn yn gywir. Ni ellir dal UMAber yn gyfrifol am ganlyniadau unrhyw beth a wneir o ganlyniad i ddarllen y canllaw hwn. Cyn cymryd unrhyw gamau, rydym yn awgrymu eich bod yn ymweld â'r Gwasanaeth Cynghori.


Cyhuddo’r Llywodraeth o ‘fychanu cymunedau Cymru’ ar ail gartrefi | Cymdeithas yr Iaith Gymraeg\nCyhoeddwyd gan Cyfathrebu ar Mer, Awst 25th am 4:52 yp\nMae ymgyrchwyr iaith wedi cyhuddo’r Llywodraeth o “fychanu cymunedau Cymru” yn eu dogfen ymgynghorol newydd ar drethi lleol ar gyfer ail gartrefi a llety hunanddarpar.\nMae ymgynghoriad y Llywodraeth, a gyhoeddwyd heddiw (25 Awst), yn “ystyried newidiadau posibl i drethi lleol er mwyn helpu awdurdodau lleol i reoli effaith ail gartrefi a llety hunanddarpar yn eu hardaloedd”.\nOnd mae Cymdeithas yr Iaith yn dweud mai “dim ond ceisio barn ar gwestiynau penagored mae’r ymgynghoriad, yn lle gosod allan y camau clir, pendant a radical sydd eu hangen”, ac mae’r Gymdeithas yn galw ar y Llywodraeth i weithredu o ddifrif drwy osod cap ar nifer yr ail dai a thai gwyliau mewn unrhyw gymuned, fel rhan o “gyflwyno pecyn radical o fesurau, a gwneud hyn fel mater o frys”. Mae’r mudiad iaith hefyd wedi mynegi pryderon ynghylch rhagair yr ymgynghoriad, sy’n honni: “Er nad yw'n broblem i Gymru gyfan, mae nifer yr ail gartrefi a'r llety gwyliau wedi ennyn teimladau cryf mewn rhannau o Gymru” — honiad y mae Cymdeithas yr Iaith wedi ei alw’n “nawddoglyd”.\nDywedodd Cadeirydd Grŵp Cymunedau Cynaliadwy Cymdeithas yr Iaith, Elin Hywel:\n“Mae’n ddigalon gweld fod Llywodraeth Cymru yn dewis israddio argyfwng tai ledled Cymru drwy gyfyngu ar ei diffiniad o effaith daearyddol a dioddefwyr yr argyfwng. Nid testun sylw a thrafodaeth yw’r argyfwng tai ond bygythiad i allu miloedd o ddinasyddion Cymru i sefydlu cartref. Mae teimlad fod y Llywodraeth yn parhau i gymryd effeithiau’r argyfwng yn ysgafn. Dim ond ceisio barn ar gwestiynau penagored mae’r ymgynghoriad hwn, yn lle amlinellu’r camau clir, pendant a radical sydd eu hangen.\n“Wrth honni’n nawddoglyd fod fod yr argyfwng yn ‘ennyn teimladau cryf’, mae ymgynghoriad y Llywodraeth yn bychanu cymunedau Cymru drwy israddio difrifioldeb yr aryfwng. Mae pobl gyffredin ar draws Cymru’n teimlo’n gynyddol anobeithiol ac yn crefu ar eu Llywodraeth i’w gwarchod rhag effeithiau’r farchnad agored sy’n chwalu eu cymunedau a’u cyfleoedd nhw i gael cartref. Nid mater haniaethol yw’r argyfwng tai, ond yn hytrach, anghyfiawnder sy’n cael effaith uniongyrchol ar bob agwedd o fywyd dyddiol.\nYn dilyn rali lwyddiannus Cymdeithas yr Iaith ar argae Tryweryn, mae’r mudiad iaith wedi trefnu ail rali, y tro hwn ar risiau’r Senedd (Tachwedd 13).\nYchwanegodd Elin Hywel:\n“Os ydy’r Llywodraeth o ddifrif o ran taclo’r argyfwng tai ar hyd a lled Cymru, mae angen iddyn nhw gyflwyno pecyn radical o fesurau, a gwneud hyn fel mater o frys. Yn ogystal â gweithredu ar y cynigion ymgynhorol yma, rhaid gosod cap ar nifer yr ail dai a thai gwyliau mewn unrhyw gymuned, rheoleiddio AirBnB a chyflwyno trethi newydd ar dwristiaeth, elw landlordiaid, ac ail dai, gan fuddsoddi’r arian mewn dod â thai gweigion ac ail dai yn ôl i ddefnydd pobl leol. Rydan ni hefyd yn galw am Ddeddf Eiddo fydd yn rhoi rheolaeth gymunedol ar y farchnad dai a’r broses gynllunio, newid y diffiniad o dai fforddiadwy, rheoli prisiau tai a rhent a rhoi blaenoriaeth i bobl leol yn y farchnad.\n“Mae gennyn ni’r atebion, yr hyn sydd ei angen yw ewyllys wleidyddol. Byddwn yn annog unhryw un sy’n cytuno i ymuno â ni ar risiau’r Senedd ar 13 Tachwedd er mwyn gyrru neges glir i’r Llywodraeth: ‘Nid yw Cymru ar Werth.’”\nBydd modd ymateb i’r ymgynghoriad tan 17 Tachwedd.


Myfyrwyr yn Gwirfoddoli i Wella Cynefin - Coleg Cambria\nMyfyrwyr yn Gwirfoddoli i Wella Cynefin\nBu myfyrwyr Peirianneg o Goleg Cambria Glannau Dyfrdwy yn gwirfoddoli’n ddiweddar fel rhan o’u huned ‘Worldskills’. Bu un grŵp o fyfyrwyr yn gwirfoddoli yng Ngwarchodfa Natur Bywyd Gwyllt Gogledd-ddwyrain Cymru yn Llwyni, Cei Connah, tra bu’r grŵp arall yn gweithio ym Mharc Gwyliau Presthaven Sands, Gronant.\nBu’r myfyrwyr yn helpu aelodau Bywyd Gwyllt Gogledd-ddwyrain Cymru, gyda chymorth Cadwch Gymru’n Daclus, i gynnal a chadw’r coetir, trwy dorri coed mewn ardal o goed trwchus er mwyn galluogi’r isdyfiant i ffynnu. Ar ôl iddynt dorri’r coed yn fanach, fe’u pentyrrwyd i greu tomenni bywyd gwyllt. Nod y diwrnod gwirfoddoli oedd cynnal a chadw a gwella cynefin ar gyfer y fadfall ddŵr gribog.\nYm mharc gwyliau Presthaven Sands, bu’r dysgwyr yn helpu Ceidwad yr Arfordir, gyda chymorth Cadwch Gymru’n Daclus, i gynnal a chadw ardal fridio yn y twyni ar gyfer llyffantod y twyni trwy dorri prysgoed i wella’r cynefin ar gyfer rhywogaeth llyffantod a ddiogelir.\nDywedodd Anke Kadelka-Williams, tiwtor sgiliau gwaith:\n‘‘Gweithiodd y myfyrwyr i gyd yn galed iawn gan ddangos gwaith tîm da a sgiliau hunanreoli. Mwyhaodd pawb y diwrnod yn fawr a chael profiadau newydd yr un pryd”.


Teithiau Cerdded Meddwlgarwch | Parc Cenedlaethol Eryri\nYmunwch hefo ni ar ein teithiau cerdded ymwybyddiaeth ofalgar o gwmpas Parc Cenedlaethol Eryri gyda’r arweinydd cymwys Davy Greenough. Wrth fwynhau taith gerdded cymhedrol, byddwn yn cerdded fel grŵp gan fwynhau’r amgylchedd naturiol ac bydd amser am seibiant yn rheolaidd gyda chyfnodau myfyrdod byr.\nArweinydd y sesyiynau\n22 Mehefin 2022 − Craig y Ddinas, Ardudwy\n6 Gorffennaf 2022 − Llwybr Cynwch, Dolgellau\n3 Awst 2022 − Cwm Idwal, Ogwen\n7 Medi 2022 − Pileri Jiwbilî, Penmaenmawr\n5 Hydref 2022 – Bron Aber, Trawsfynydd\nTrefnwyd gan Awdurdod Parc Cenedlaethol Eryri.\nBydd y sesiynau'n cael eu cynnal drwy gyfrwng y Saesneg yng nghwmni swyddog Cymraeg o Awdrudod y Parc.\nCraig y Ddinas, Ardudwy – 22 Mehefin\nDyddiad: 22 Mehefin 2022\nAmser: 9:00 – 13:00\nLleoliad: Craig y Ddinas, Ardudwy\nHyd y daith: 6km\nParcio a thrafnidiaeth: Maes Parcio preifat Neuadd Cors y Gedol (Ffî o £1 yn ofynnol)\nTrafnidiaeth gyhoeddus: Gorsaf drên Tal y Bont Arriva Trains Wales Tal y Bont / Bysiau Lloyds Coaches 39\nLlwybr Cynwch, Dolgellau – 6 Gorffennaf\nDyddiad: 6 Gorffennaf 2022\nAmser: 10:00 – 13:00\nLleoliad: Llwybr Cynwch, Dolgellau\nDisgrifiad o’r Llwybr: Dilynwch y llwybr o’r maes parcio i fyny ac i’r dde drwy Goed Cefndiwiog, parhewch ar hyd wal gerrig, dilynwch y dibyn ar hyd yr ochr orllewinol gan fwynhau golygfeydd o Aber Afon Mawddach. Ar y ffordd yn ôl i’r maes parcio awn heibio Llyn Cynwch, gan ailymuno â’r llwybr ar ddiwedd y llyn. (5km)\nParcio a Chludiant: Maes parcio rhad ac am ddim y Parc Cenedlaethol yn Saith Groesfordd, Llanfachreth LL40 2NG. O ganol Dolgellau, ewch dros y bont fawr a throwch i’r dde i gyfeiriad y Bala. Ar ôl tua 500m trowch i’r chwith ar draws y ffordd i’r Llyfrgell i fyny allt i gyfeiriad Llanfachreth. Ar ôl tua 2 filltir, ar ben y bryn, fe gyrhaeddwch faes parcio Saith Groesffordd ar y chwith ar y gyffordd. Mae toiledau yma a digon o le i barcio.\nCwm Idwal – 3 Awst\nDyddiad: 3 Awst 2022\nAmser: 9:00 – 12:00\nLleoliad: Cwm Idwal, Ogwen\nDisgrifiad o’r llwybr: Gan ddechrau o’r man cyfarfod, y tu allan i ganolfan Ogwen, byddwn yn dilyn y llwybr i fyny at Llyn Idwal ac yn cerdded o amgylch y llyn yn wrthglocwedd, gan ddychwelyd i ganolfan Ogwen erbyn 12:00 (5km).\nParcio a Chludiant: Mae maes parcio Talu ac Arddangos yng Nghanolfan Warden Ogwen, ond mae’n llenwi’n gyflym, felly rydym yn argymell eich bod yn cyrraedd yn gynnar i ddod o hyd i le. Mae mwy o lefydd parcio ar hyd Llyn Ogwen, caniatewch ddigon o amser i gerdded i’r man cyfarfod. Gallwch hefyd barcio ym Methesda a defnyddio’r gwasanaeth bws T10.\nAmseroedd bws T10\nPileri Jiwbilî, Penmaenmawr – 7 Medi\nDyddiad: 7 Medi 2022\nLleoliad: Pileri Jiwbilî, Penmaenmawr\nBron Aber, Trawsfynydd – 5 Hydref\nDyddiad: 5 Hydref 2022\nLleoliad: Bron Aber, Trawsfynydd\nDewiswch 1 2 3 4 5 6 7 8 9 10\nDewiswch Mehefin 22, 2022 Gorffennaf 6, 2022 Awst 3, 2022 Medi 7, 2022 Hydref 5, 2022